Ζαγορά Πηλίου........ "Το Αρχοντοχώρι"\nΤο Αρχοντοχώρι του Πηλίου.\nΑξίζει σίγουρα να αναφερθούμε σε αυτό το χωριό του Πηλίου με τη μεγάλη ιστορία. Η Ζαγορά βρίσκεται στην πίσω μεριά του Πηλίου και αποτελείται από 4 συνοικίες.\nΤην Αγ. Παρασκευή, της Σωτήρας, της ΑΓ. Κυριακής και του Αγ. Γεωργίου. Η ονομασία της σύμφωνα με τη παράδοση, λέγεται πως προέρχεται από Σλάβικη λέξη η οποία σημαίνει “πίσω μέρος του βουνού” και δόθηκε το 10ο μΧ αιώνα. Η Ζαγορά είχε μεγάλη οικονομική ανάπτυξη και σύμφωνα με τα παλαίτυπα έγγραφα ήταν ισάξια με τις σημαντικότερες πόλεις της Θεσσαλίας όπως η Λάρισα, τα Φάρσαλα και τα Τρίκαλα. Και αυτό γιατί οι κάτοικοι και έμποροι της περιοχής, έφτιαξαν έναν ικανό εμπορικό στόλο για την καλύτερη διακίνηση του εμπορίου.\nΗ Ζαγορά αποτελεί και σήμερα ένα από τα πιο όμορφα χωριά του Πηλίου.\nΣας προτείνουμε μια επίσκεψη στο χωριό αυτό και χωρίς να παραλείψετε την επίσκεψη στη Δημόσια βιβλιοθήκη. Η βιβλιοθήκη βρίσκεται στην κεντρική πλατεία, πίσω από την εκκλησία του Αγ. Γεωργίου. Βασικοί συντελεστές της ιδρύσεως της υπήρξαν δυο μεγάλες προσωπικότητες της Ζαγοράς. Οι φιλογενείς Ιωάννης Πρίγκος (1725-1789) και ο Οικουμενικός Πατριάρχης Καλλίνικος ο Γ’ (1713-1791).\nΗ βιβλιοθήκη αυτή είναι γνωστή και ως το Σχολείο του Ρήγα, επειδή μαθήτευσε εκεί ο Ρήγας Φεραίος. Σήμερα η βιβλιοθήκη αριθμεί περί τα 18.000 βιβλία. Τα βιβλία αυτά είναι άξια προσοχής γιατί αρκετά από αυτά τα χειρόγραφα περιέχουν ύλη ανέκδοτη, θεολογική και ιστορική, μεγάλου ενδιαφέροντος. Πολλά από τα έντυπα φέρουν και σημειώσεις στα περιθώρια και στις λευκές σελίδες για την ιστορία της Ζαγοράς.\nΣας προτείνουμε λοιπόν, ανεπιφύλαχτα μια επίσκεψη στο ιστορικό αυτό χωριό καθώς και στο “Ελληνομουσείο” το οποίο το 1955 υπάγεται στο Υπουργείο Εθνικής Παιδείας και Θρησκευμάτων. Σας προτείνουμε να θαυμάσετε όλα αυτά τα χειρόγραφα και αν θέλετε να δανειστείτε και κάποιο βιβλίο από το δανειστικό τμήμα όπου φιλοξενεί σήμερα περίπου 14.000 βιβλία.\nΕίμαστε σίγουροι πως θα εντυπωσιαστείτε από την ιστορία αυτού του τόπου και θα σας μαγέψουν οι γαρδένιες και οι ορτανσίες που κοσμούν τα σπίτια ολόκληρου του χωριού….\nΔημόσια Βιβλιοθήκη στις Μηλιές Πηλίου "Ψυχής Άκος"\nσημαίνει «θεραπεία ψυχής»\nΗ βιβλιοθήκη των Μηλεων ιδρύθηκε το 1928 με έξοδα της Κρυσταλλίας Οικονομάκη ,\nστη μνήμη του συζύγου της.\nΤο κτήριο ανακαινίστηκε και απέκτησε και δεύτερο όροφο το 1974 ,\nόπου το σχεδίασε ο αρχιτέκτονας και με καταγωγή από τις Μηλιές Αργύρης Φιλιππίδης.\nΤο ιστορικό τμήμα της βιβλιοθήκης περιλαμβάνει 3.355 παλιά τυπωμένα βιβλία , 1000 έγγραφα και 116 χειρόγραφα και αντικείμενα . Το δανειστικό τμήμα της βιβλιοθήκης διαθέτει 13.000 βιβλία και περιοδικά.\nΝησί Τρίκερι και Αλφόνς Χοχάουζερ..... Μια εξαιρετική ιστορία που αξίζει να διαβάσετε.....!!!!\nΙΕΡΑ ΜΟΝΗ ΕΥΑΓΓΕΛΙΣΤΡΙΑΣ ΤΡΙΚΕΡΙ ΝΗΣΙ\nΗ ιερά μονή βρίσκεται στο Παλαιό Τρίκερι η αλλιώς νησί Τρίκερι .\nΕίναι ένας τρίκογχος ναός που οικοδομήθηκε το 1825-1837 στα ερείπια του πυρολυθέντος ναού το 755 από τους πειρατές . Αφορμή για το χτίσιμο του ναού ήταν η εύρεση της εικόνας της παναγίας μέσα στη ρίζα μιας ελιάς , η εικόνα και το κομμάτι αυτής της ελιάς βρίσκονται ακόμη φυλασσόμενα στο καθολικό του μοναστηρίου σε κοινή θέα.\nΚάπου εδώ αξίζει να αναφερθούμε στο όνομα Αλφόνς Χοχάουζερ ενός Αυστριακού όπου σε ηλικία 16 ετών εγκαταλείπει το σπίτι του και έπειτα από διαρκή περιπλάνηση στη Μεσόγειο καταλήγει στο Πήλιο και τελικά στο Νησί Τρίκερι .\nΚάνει διάφορα επαγγέλματα για να ζήσει και μεταξύ άλλων μετατρέπει τα κελιά του μοναστηρίου σε δωμάτια όπου ο καθένας μπορούσε να επισκεφτεί για να ξαναβρεί τις ρίζες του στη φύση.\nΓρήγορα η φήμη του εξαπλώνεται και οι πελάτες του γεμίζουν κάθε χρόνο τα δωμάτια του πελάτες διάσημοι όπως η Γκρέτα Γκάρμπο όπου μαγεύτηκε και εκείνη από την ομορφιά της περιοχής .\nΌμως η ιστορία του Αλφόνς δε σταματά εδώ. Το 1928 ανασύρει από το βυθό του αιγαίου το άγαλμα του Ποσειδώνα όπου κοσμεί το μουσείο της Αθήνας.\nΕκείνη την περίοδο παντρεύεται μια Ελληνίδα και κατηγορείται ως φιλοναζιστής και έρχεται σε σύγκρουση με τους κατοίκους της περιοχής τους οποίους κατηγορεί ότι δεν αγαπούν τον τόπο τους .\nΤο χειμώνα του 1981 διαγνώστηκε ότι πάσχει από καρκίνο και δεν ακολούθησε καμιά αγωγή. Ανέβηκε στο βουνό σε μια περιοχή κοντά στο Φλαμούρι και ξεψύχησε , ουσιαστικά αυτοκτόνησε στην παγωνιά και τον βρήκαν έπειτα από κάποιες μέρες.\nΟ τάφος του βρίσκεται στην Κορομηλιά , στο Βόρειο Πήλιο. Αξίζει σίγουρα να επισκεφτεί κανείς αυτό το μοναστήρι με τη μεγάλη ιστορία και να δει από κοντά αυτά τα κελιά ακόμη και να διανυκτερεύσει.\nΦτάνοντας από το Τρίκερι και έπειτα με καραβάκι το οποίο θα περάσει απέναντι.\nΑξίζει μάλιστα να επισκεφτεί κανείς το νησί στις 9-10 Σεπτέμβρη στο μεγάλο πανηγύρι απευθείας από τα Καλά Νερά όπου και θα θαυμάσετε τις παραδοσιακές φορεσιές , τους χορούς και φυσικά θα γευτείτε την παραδοσιακή Πηλιορείτικη κουζίνα.\nΜια Μαγευτική εκδρομή με ταχύπλοα σκάφη που θα σας μείνει αξέχαστη.....!!!!!!!\nΕΚΔΡΟΜΗ ΜΕ ΤΑΧΥΠΛΟΑ ΣΚΑΦΗ ΑΠΟ ΤΟΝ ΑΓ.ΙΩΑΝΝΗ\nΤο Πήλιο διαθέτει πάρα πολλά αξιοθέατα, για να επισκεφθεί κανείς, να κάνει εκδρομές και να κολυμπά στα γαλαζοπράσινα νερά του αιγαίου. Εμείς σας προτείνουμε μια πολύ ιδιαίτερη εκδρομή κατά τη διαμονή σας στο ξενοδοχείο μας.\nΜια καταπληκτική εκδρομή είναι στις σπηλιές του Ποσειδώνα με ταχύπλοο σκάφος από το χωριό του Αγ. Ιωάννη. Ξεκινώντας από τα Καλά Νερά, οδικώς με το αυτοκίνητο σας φτάνετε σε 1 ώρα και κάτι. Από τον Αγ. Ιωάννη ξεκινάει το ταξίδι 45 λεπτών οπου θα δείτε μια σειρά από σπηλιές οι οποίες κατά τη μυθολογία λέγεται, ότι ζούσε εκεί ο αρχαίος Θεός. Το ταξίδι με το ταχύπλοο ξεκινάει δίπλα από τις παραλίες του ανατολικού αιγαίου με πρώτη στάση την παραλία Μπάνικα, αμέσως ακολουθεί μια από τις ωραιότερες παραλίες του Πηλίου, η παραλία των Αγ. Σαράντα, και έπειτα άλλη μια πανέμορφη παραλία η Ελίτσα και τέλος η παραλία του Ομβριού. Τέλος θα συναντήσετε τις σπηλιές οπου σας δίνεται η ευκαιρία να μπείτε και να κολυμπήσετε αν είστε αρκετά τυχεροί με τα δελφίνια. Ίσως να δείτε και φώκιες στις σπηλιές. Το ταχύπλοο θα κάνει στάση στο χωριό Καμάρι οπου μπορείτε ακόμη και να γευματίσετε. Μην παραλείψετε να έχετε μαζί σας φωτογραφική μηχανή και νερό. Είμαστε σίγουροι πως θα απολαύσετε αυτή την εκδρομή. Επιστροφή στο χωριό του Αγ. Ιωάννη στις 16.00μ.μ και από εκεί επιστροφή και πάλι οδικώς για τα Καλά Νερά.


cantus firmus: ΚΩΝΣΤΑΝΤΙΝΟΣ ΚΑΒΑΦΗΣ\nΕμφάνιση αναρτήσεων με ετικέτα ΚΩΝΣΤΑΝΤΙΝΟΣ ΚΑΒΑΦΗΣ. Εμφάνιση όλων των αναρτήσεων\nΚΑΒΑΦΗΣ και ΜΠΩΝΤΛΑΙΡ μια συνομιλία αισθητών!\nΕισαγωγικό σχόλιο Νότα Χρυσίνα*\nΤο Σύνταγμα της ηδονής είναι ένα από τα τρία σωζόμενα πεζά ποιήματα του Καβάφη τα άλλα δύο είναι Τα Πλοία και τα Ενδύματα. Υπολογίζεται (με κριτήριο τη γλώσσα και την ωριμότητα της έκφρασης) ότι έχουν γραφεί ανάμεσα στα 1894 και 1897. Είναι η περίοδος κατά την οποία ο ποιητής μεταβαίνει από το ρομαντισμό στον αισθητιστισμό και τον συμβολισμό. Με τα πεζά αυτά ποιήματα αποπειράται να ανανεώσει την ποιητική του έκφραση. Οι απόπειρες αυτές έμειναν χωρίς συνέχεια.\nΟ όρος «ποίημα εν πεζώ λόγω» απαντά σε δοκιμιακό πεζό του Καβάφη το 1892, όπου αναλύεται όχι κάποιο πεζόμορφο ποίημα, αλλά η πρόζα του Φιλοστράτου.\nΟ Καβάφης φαίνεται να γνωρίζει το έργο του Μπωντλαίρ και να συνομιλεί με τον αισθητισμό. Όμως, η ιδοσυγκρασία του δεν του επιτρέπει να περάσει από τον ύμνο για το ωραίο σώμα και την ηδονή στα ακραία προτάγματα του αισθητισμού, τα οποία αγγίζουν το κακό, το άρρωστο και νοσηρό. Η μελαγχολία του Καβάφη είναι η μελαγχολία ενός αριστοκράτη που διαλέγει τη μοναξιά από σνομπισμό και δεν κατατρύχεται από τον δυισμό των καταραμένων ποιητών όπως ο Μπωντλαίρ με τα αισθήματα έλξης και άπωσης προς τον κόσμο ή τον έρωτα. Ο Μπωντλαίρ ένας flaneur της πόλης εντοπίζει στην πραγματικότητα το παράδοξο και καταφεύγει στο όνειρο όπως φαίνεται από το πεζοποίημα Η μελαγχολία του Παρισιού. Ο διχασμός των αισθημάτων του μεταφέρεται στο πεζοποίημα που φαίνεται και αυτό να διχάζεται ανάμεσα σε δύο είδη. Το ίδιο είδος δεν φαίνεται να εκφράζει τον Καβάφη ο οποίος περνάει στον συμβολισμό και στον ρεαλισμό μέσα από την ώριμη ποιητική του ματιά. Ο Καβάφης πατάει γερά στην Ιστορία κι εκεί συναντάει τον άλλο του εαυτό, το alter ego του, πότε στον Καισαρίωνα και πότε στους Αλεξανδρινούς Βασιλείς. Ο Καβάφης είναι ελληνικός. Ο Μπωντλαίρ όμως θέλει να μεταμορφώσει το εδώ και τώρα του τότε Παρισιού, κι όταν συνειδητοποιεί ότι αδυνατεί να μεταμορφώσει την πραγματικότητα, την οποία αγαπά να μισεί, οδηγείται στη μελαγχολία, το spleen.\nΟ Καβάφης σώζεται από το ωραίο, μεθάει μέσα του. Αντίθετα, ο Μπωντλαίρ χάνεται εξαιτίας της αδυναμίας του να σώσει το ωραίο καθώς όπως ομολογεί "η σπουδή του ωραίου είναι μια μονομαχία όπου ο καλλιτέχνης κραυγάζει από τρόμο προτού να νικηθεί".\nMη ομιλείτε περί ενοχής, μη ομιλείτε περί ευθύνης. Όταν περνά το Σύνταγμα της Hδονής με μουσικήν και σημαίας· όταν ριγούν και τρέμουν αι αισθήσεις, άφρων και ασεβής είναι όστις μένει μακράν, όστις δεν ορμά εις την καλήν εκστρατείαν, την βαίνουσαν επί την κατάκτησιν των απολαύσεων και των παθών. / Όλοι οι νόμοι της ηθικής - κακώς νοημένοι, κακώς εφαρμοζόμενοι - είναι μηδέν και δεν ημπορούν να σταθούν ουδέ στιγμήν, όταν περνά το Σύνταγμα της Hδονής με μουσικήν και σημαίας. / Mη αφήσης καμίαν σκιεράν αρετήν να σε βαστάξη. Mη πιστεύης ότι καμία υποχρέωσις σε δένει. Tο χρέος σου είναι να ενδίδης, να ενδίδης πάντοτε εις τας Eπιθυμίας, που είναι τα τελειότατα πλάσματα των τελείων θεών. Tο χρέος σου είναι να καταταχθής πιστός στρατιώτης, με απλότητα καρδίας, όταν περνά το Σύνταγμα της Hδονής με μουσικήν και σημαίας. / Mη κλείεσαι εν τω οίκω σου και πλανάσαι με θεωρίας δικαιοσύνης, με τας περί αμοιβής προλήψεις της κακώς καμωμένης κοινωνίας. Mη λέγης, Tόσον αξίζει ο κόπος μου και τόσον οφείλω να απολαύσω. Όπως η ζωή είναι κληρονομία και δεν έκαμες τίποτε δια να την κερδίσης ως αμοιβήν, ούτω κληρονομία πρέπει να είναι και η Hδονή. Mη κλείεσαι εν τω οίκω σου· αλλά κράτει τα παράθυρα ανοικτά, ολοάνοικτα, δια να ακούσης τους πρώτους ήχους της διαβάσεως των στρατιωτών, όταν φθάνη το Σύνταγμα της Hδονής με μουσικήν και σημαίας. / Mη απατηθής από τους βλασφήμους όσοι σε λέγουν ότι η υπηρεσία είναι επικίνδυνος και επίπονος. H υπηρεσία της ηδονής είναι χαρά διαρκής. Σε εξαντλεί, αλλά σε εξαντλεί με θεσπεσίας μέθας. Kαι επί τέλους όταν πέσης εις τον δρόμον, και τότε είναι η τύχη σου ζηλευτή. Όταν περάση η κηδεία σου, αι Mορφαί τας οποίας έπλασαν αι επιθυμίαι σου θα ρίψουν λείρια και ρόδα λευκά επί του φερέτρου σου, θα σε σηκώσουν εις τους ώμους των έφηβοι Θεοί του Oλύμπου, και θα σε θάψουν εις το Kοιμητήριον του Iδεώδους όπου ασπρίζουν τα μαυσωλεία της ποιήσεως.\nΗ ΕΞΟΜΟΛΟΓΗΣΗ ΤΟΥ ΚΑΛΛΙΤΕΧΝΗ\nCharles Baudelaire (1821-1867), “το σπλην του παρισιού” (μτφρ επίμετρο Κώστας Ριτσώνης\nΠόσο είναι διαπεραστικά τα απογεύματα του φθινοπώρου ! Αχ! διαπεραστικά μέχρι να πονέσεις! γιατί υπάρχουν κάποιες ηδονικές αισθήσεις των οποίων η αοριστία δεν αποκλείει την ένταση … και δε βρίσκεται ακίδα πιο μυτερή από εκείνη του Απείρου.\nΜεγάλη ευχαρίστηση για κείνον που βυθίζει το κοίταγμα του μέσα στο απέραντο του ουρανού και της θάλασσας! Μοναξιά,σιωπή,\nάφθαστη αγνότητα του γαλάζιου! Ένα μικρό ιστιοφόρο τρεμουλιάζει στον ορίζοντα, και με τη μικρότητα του και την απομόνωσή του μιμείται την αγιάτρευτή μου ύπαρξη, μονότονη μελωδία της φουσκοθαλασσιάς , κι όλα τα πράγματα σκέφτονται για μένα, ή εγώ σκέφτομαι γι’ αυτά < γιατί μέσα στο μεγαλείο του ονείρου , το εγώ γρήγορα χάνεται! … σκέφτονται, λέω, όμως μουσικά και γραφικά , χωρίς λεπτολογίες, χωρίς συλλογισμούς, χωρίς συμπεράσματα.\nΚάθε φορά , αυτές οι σκέψεις, που βγαίνουν από μένα ή εφορμούν από τα πράγματα , γίνονται γρήγορα πολύ έντονες. Η ενέργεια μέσα στην ηδονή δημιουργεί μια αδιαθεσία και μια θετική οδύνη. Τα νεύρα μου πολύ τεντωμένα δε δίνουν πια παρά κραδασμούς παραπονιάρικους και οδυνηρούς .\nΚαι τώρα το βάθος του ουρανού με καταπλήσσει …η διαφάνειά του με εξαγριώνει . Η αναισθησία της θάλασσας, το αμετάβλητο του θεάματος , με αγανακτούν…Αχ! πρέπει για πάντα να υποφέρουμε, ή για πάντα να αποφεύγουμε το ωραίο ; Φύση , γόησσα , χωρίς οίκτο, αντίπαλε που πάντοτε νικάς , άφησέ με! Σταμάτα να βάζεις σε πειρασμό τους πόθους και την περηφάνειά μου. Η σπουδή του ωραίου είναι μια μονομαχία όπου ο καλλιτέχνης κραυγάζει από τρόμο προτού να νικηθεί.\nΑναρτήθηκε από Nota Chryssina στις Παρασκευή, Δεκεμβρίου 15, 2017 Δεν υπάρχουν σχόλια:\nεπιμέλεια κειμένου:Νότα Χρυσίνα\nΟ Κωνσταντίνος Καβάφης, ένας από τους πρωτοπόρους της Νεοελληνικής Λογοτεχνίας έζησε το μεγαλύτερο μέρος της ζωής του στην Αλεξάνδρεια της Αιγύπτου, στην οδό Σέριφ, όπως κι ίδιος έγραψε χαρακτηριστικά, Κατάγομαι από την Κωνσταντινούπολη αλλά γεννήθηκα στην Αλεξάνδρεια στο σπίτι στην οδό Σέριφ, μικρός σε ηλικία ξόδεψα μερικά χρόνια στην Αγγλία όπου και ξαναπήγα για λίγο χρονικό διάστημα αργότερα όταν ενηλικιώθηκα. Έχω επίσης ζήσει στη Γαλλία και στην εφηβεία μου έζησα για δυο χρόνια στην Κωνσταντινούπολη. Δεν έχω πάει στην Ελλάδα για πολλά χρόνια. Εργάζομαι για το Υπουργείο Δημοσίων Έργων της Αιγύπτου. Μιλώ Αγγλικά, Γαλλικά και λίγο Ιταλικά. Αυτό είναι ένα μέρος απ’ το βιογραφικό σημείωμα που έγραψε ο ίδιος το 1924.\nΠαρουσιάστηκε επίσημα για πρώτη φορά στην Ελλάδα από τον Γρηγόριο Ξενόπουλο που έγραψε μια ωραιότατη κριτική του Καβάφη για το λογοτεχνικό περιοδικό Ελληνικά Γράμματα και γύρω στον ίδιο καιρό παρουσιάστηκαν και ποιήματά του στο Λονδίνο από τον Άγγλο ποιητή E.M.Forster ο οποίος και τα μετέφρασε. Είχε ήδη δημοσιεύσει ποιήματα στο περιοδικό «Έσπερος» το 1886, και σε πειροδικά στη Λειψία, στην Κωνσταντινούπολη και στην Αλεξάνδρεια όπου μάλιστα συνέβαλε στη δημιουργία κι έκδοση του περιοδικού «Αλεξανδρινή Τέχνη».\nΕίναι χαρακτηριστικό ότι χρησιμοποίησε στο γράψιμό του τη δημοτική αλλά και την καθαρεύουσα σημείο φυσικά που υπογραμμίζει τη μάχη που διεξαγόταν την εποχή εκείνη ανάμεσα στα δύο στρατόπεδα των δημοτικιστών και των καθαρευουσιάνων. Έζησε ως μέλος της ελληνικής κοινότητας της Αλεξάνδρειας κάτω απ’ την επιρροή της παντοδύναμης ορθόδοξης εκκλησίας και την ημέρα του θανάτου του δέχτηκε να κοινωνήσει και έχει τονιστεί ότι τα τελευταία λεπτά της ζωής του πήρε μολύβι και χαρτί στο οποίο δημιούργησε ένα μεγάλο κύκλο και στο κέντρο του έβαλε μια τελεία.\nΗ ποίησή του συνδυάζει την ακρίβεια ενός μεγάλου τεχνίτη του λόγου με το συναισθηματισμό της Σαπφούς καθώς είναι και οι δύο λακωνικοί στο λόγο τους κι αναμοχλεύουν με τους στίχους τους τη δύναμη της αγάπης και του ερωτισμού. Πραγματικοί χαρακτήρες αλλά και φανταστικοί περιδιαβάζουν στους στίχους του με κύριο θέμα την ομοφυλοφιλία. Αυτός μάλιστα είναι κι ο λόγος που πολλοί θεωρούν ότι ο Καβάφης ήταν ομοφυλόφιλος κάτι που ποτέ δεν αποδείχτηκε. Πράγματι, ο στενός του φίλος Αθανάσιος Κορτάτος γράφει: «Το αν ο Καβάφης ήταν ομοφυλόφιλος είναι αμφισβητίσιμο αφού ποτέ δεν παρουσιάστηκε καμμιά απόδειξη, γραπτό ή φωτογραφία, ή έστω και κάποιο σκάνδαλο που να αφορά τον Καβάφη». Αυτός ο ισχυρισμός έχει μεγάλη σημασία τη στιγμή που ο Κορτάτος γνώριζε τον Καβάφη πολύ καλά και σίγουρα θα γνώριζε καλύτερα από οποιονδήποτε άλλον αν υπήρχε κάτι τέτοιο. Άλλη μια άποψη που εξέφρασε ο Στρατής Τσίρκας είναι ότι το πάθος του Καβάφη δεν ήταν τόσο η ομοφυλοφιλία όσο ο αλκοολισμός και η προτροπή του στον αυνανισμό. Ο Γιώργος Σεφέρης παρομοιάζοντας τον Καβάφη με τον «απατηλό» Πρωτέα της αλεξανδρινής θάλασσας που συχνά αλλάζει μορφή ισχυρίζεται ότι: «ας είμαστε προσεχτικοί κι ας μην γελιόμαστε από τις δικές μας κλίσεις ή να θεωρούμε σαν αναμφισβήτητες τις διαλεκτικές του δημιουργίες αφού πάντα ελλοχεύει μια κρύφια έννοια στην κάθε έννοια».\nΠέραν όμως του «προσωπικού» του θέματος ο Καβάφης ήταν ένας γλυκός, μοναχικός, κλεισμένος στον εαυτό του άνθρωπος και ποιητής που έγραψε λίγα ποιήματα σε σχέση με άλλους νεοέλληνες ποιητές, αλλά παρ’ όλα αυτά κατάφερε ν’ αγγίξει μια συγκεκριμένη χορδή του αναγνώστη που δεν συγκρίνεται με κανέναν άλλο. Έζησε τη ζωή της διασποράς, που χαρακτηρίζεται από την αστείρευτη αγάπη για την πατρίδα, με τη νοσταλγία για επιστροφή, και με την εξαιρετική του αφοσίωση σε κάθε τι ελληνικό. Η λακωνικότητα και η ακρίβεια των ποιημάτων του οφείλεται στην εμμονή του να δουλεύει αμέτρητες φορές σε κάποιο συγκεκριμένο ποίημα μέχρι να το φτάσει στο σημείο που το θεωρούσε τέλειο οπότε συνήθως το ταχυδρομούσε σε κάποιο φίλο του για να ελεγχθεί ακόμα μια φορά.\nΤα ποιήματά του χωρίζονται σε τρεις κατηγορίες, τα ιστορικά, τα ερωτικά και τα φιλοσοφικά. Τα θέματά του για τα ιστορικά του ποιήματα άντλησε από τη βυζαντινή και νεοελληνική ιστορία κι από την ελληνιστική εποχή της Αλεξάνδρειας αμέσως μετά το θάνατο του Μεγάλου Αλεξάνδρου και παρ’ όλο που ίσως ο αναγνώστης σκεφτεί ότι είναι εμπευσμένα από την αγάπη του για την πατρίδα μια σοβαρή «διείσδυση» στα ποιήματα αυτά κάνει τον αναγνώστη να διαπιστώσει ότι κινούνται πέραν του χώρου και είναι καθαρά διεθνικά. Επίσης, παρ’ όλο που πολλά ποιήματά του είναι εντοπισμένα στον ελληνιστικό χώρο ή στη νέα Αλεξάνδρεια που ζει είναι τόσο πολύ εμποτισμένα με το μυθικό στοιχείο που τα μεταφέρει πέραν του ενός χώρου και πολλές φορές οι ήρωές του είναι εξόριστοι και ζουν στον χώρο της διασποράς. Πολλές φορές ένα ποίημά του εντοπίζεται στον χώρο του συναισθήματος και της ερωτικής οικειότητας και πλανάται στη σκέψη του αναγνώστη ή σε κάποιο φανταστικό κι απροσδιόριστο σημείο ή σε κάποιο δωμάτιο ή καφενείο. Τα ερωτικά του ποιήματα αναφέρονται αποκλειστικά στον ερωτισμό μεταξύ ανδρών, συνήθως νεαρής ηλικίας, δίχως να βρίσκουμε ποτέ καμμιά αναφορά στην κόρη-εικόνα που χρησιμοποιήθηκε από σχεδόν όλους του νεοέλληνες ποιητές. Για τον Καβάφη η γυναίκα ήταν πάντα μεγάλης ηλικίας, αριστοκρατική μορφή, κάποιες φορές πνευματώδης κι άλλες φορές σε κάποια υψηλή κοινωνική θέση. Ορισμένες φορές τα ποιήματα αυτά αφορούν πάμπτωχους νέους ομοφυλόφιλους που ζουν σ’ ένα κοινωνικό περιβάλλον κυριευμένο από ανθρώπους που τους βλέπουν με εχθρικό μάτι. Άλλες πάλι φορές ο χώρος και ο περίχωρος των εικόνων του είναι ένα σπίτι, μια είσοδος σπιτιού, ένα καφενείο, η γειτονιά που έχει ζήσει και περπατήσει ο ποιητής για πολλά χρόνια. Και με την αναφορά του αυτή κάνει τον τόπο να ξαναγεννηθεί να ξανααισθανθεί το παρελθόν του να του ξαναδώσει ζωή, κι αυτός είναι ο ερωτικός δεσμός του ποιητή με το γνώριμό του χώρο. Κι είναι στιγμές που ο Καβάφης γράφει για τον έρωτα και ταυτόχρονα εξερευνεί το δυναμικό των εννοιών έθνος, πατρίδα, πίστη, εκκλησία, ήθος και σε τέτοιες στιγμές ακούμε την εσωτερική φωνή εκείνων που σαν εμάς αντιμετωπίζουμε τα σημερνά παρόμοια εθνικά προβλήματα.\nΔιαχωρίζοντας το ποιητικό του έργο σε φιλοσοφικό, ιστορικό κι ερωτικό, στα ποιήματά του αποτυπώνονται η φιλοσοφική του σκέψη, η ιστορική του γνώση και ο ερωτισμός αντίστοιχα. Όσον αφορά στα ιστορικά του ποιήματα οφείλουμε να λάβουμε υπ’ όψιν μας ότι τα έγραψε ζώντας στην ατμόσφαιρα μιας πόλης που έγινε κατά το ελληνιστικό της παρελθόν χωνευτήρι λαών και σταυροδρόμι πολιτισμών. Οι ήρωές του είναι γνωστά ιστορικά πρόσωπα ή γεννήματα της φαντασίας του και ο ποιητής αφηγείται με τους χαρακτήρες που πλάθει ανθρώπινες συμπεριφορές σημαδεμένες από το πρόσκαιρο της επιτυχίας και τη μοίρα που εξουδετερώνει την ανθρώπινη θέληση.\nΗ γραφή του επηρέασε πολλούς στην Ελλάδα αλλά και στο εξωτερικό όπως τον μεγάλο μας ποιητή Σεφέρη και στο εξωτερικό τους: W. H. Auden και E.M.Forster. Χαρακτηριστικά ο W. H. Auden έγραψε: «Από τότε που διάβασα Καβάφη πολλά χρόνια πίσω η ποίησή του διατηρεί μεγάλη επιρροή στη δική μου γραφή, μπορώ π.χ. να σκεφτώ κάποιο ποίημά μου κι αν δεν γνώριζα τον Καβάφη το ποίημα αυτό θα ήταν εντελώς διαφορετικό ή δεν θα το είχα γράψει καθόλου, παρ’ όλο που δεν ομιλώ την ελληνική γλώσσα και η γνώση μου της ποίησης του Καβάφη είναι μόνο μέσω μεταφράσεων. Και παρ’ όλο που είναι εύκολο να μεταφράσει κανείς πεζό λόγο είναι σχεδόν αδύνατο να μεταφράσει ποίηση κι όμως η επιρροή της ποίησης του Κωνσταντίνου Καβάφη στη ζωή μου και στην ποίησή μου είναι πραγματικά αναμφισβήτητη».\nΙδιαίτερα χαρακτηριστικά, στην ποίηση του Καβάφη, είναι ο τόνος και το ύφος του κι ολοφάνερα ο ευθύς λόγος του που δεν διακοσμείται ποτέ, δεν υποκύπτει σε καθορισμένες φόρμουλες, και που ποτέ δεν υπερβάλλει. Απλά λέει αυτό που χρειάζεται δίχως γαρνιτούρες και βερμπαλισμούς. Η ποίησή του είναι απλή, ειρωνική, καυστική, όπου συναντούμε στοιχεία όπως το αβέβαιο μέλλον, τη σαρκική επαφή, το ήθος των χαρακτήρων, την ψυχολογία των ηρώων του, την μοιρολατρική υπαρξιακή του νοσταλγία, και την ομοφυλοφιλία. Πέραν των υποκειμένων του που είναι ασυμβίβαστα για την εποχή τους η ποίησή του διακρίνεται από την καλαισθησία του ποιητή που αποζητά το τέλειο με την ώριμη φωνή του που είναι ελευθερωμένη από κάθε τεχνοτροπικό συμβιβασμό.\nΟ Καβάφης ανήκει στην ομάδα των νεοελλήνων ποιητών που ασκούν μεγάλη επιρροή στους νεώτερους ποιητές κι έχει μια πολύ σπουδαία θέση στα νεοελληνικά γράμματα εμπλουτίζοντας το πάνθεο των ποιητών του εικοστού αιώνα με τους καλαίσθητους στίχους του, με τη σατιρική φωνή του, με τις ιστορικές του αναμοχλεύσεις που κινούν τη σκέψη του αναγνώστη μεταξύ του σημερινού και του παρελθόντος με απερίγραπτη καθαρότητα και δίχως περιττά λόγια. Η γραφή του μεταλλάσσει την άποψη που έχουμε για τη ζωή και μας βοηθεί να δούμε τον κόσμο κάτω από το δικό του πρίσμα, το πρίσμα της απλότητας που επικοινωνεί βαθιές έννοιες δίχως «γαρνιτούρες και φτιασίδια». Σήμερα, η ποίησή του όχι μόνο έχει αγαπηθεί στην Ελλάδα αλλά κατέλαβε εξέχουσα θέση στην ευρωπαϊκή ποίηση, ύστερα από τις μεταφράσεις των ποιημάτων του αρχικά στα γαλλικά, αγγλικά, γερμανικά και κατόπιν σε πολλές άλλες γλώσσες.\nΑναρτήθηκε από Nota Chryssina στις Κυριακή, Απριλίου 03, 2016 Δεν υπάρχουν σχόλια:\n[ Eκλογαί από τα Τραγούδια του Eλληνικού λαού ]\nΝ. Γ. Πολίτου, Eκλογαί από τα τραγούδια του Ελληνικού λαού. Eν Aθήναις, Tυπογραφείον «Eστία», K. Mάισνερ και N.\nH συλλογή δημοτικών τραγουδιών την οποίαν μας δίδει ο κ. Πολίτης θα ευχαριστήσει πιστεύω τους ενδιαφερομένους εις την λαϊκή μας ποίησι ―είναι με προσοχή μεγάλη καμωμένη, έχει σημειώσεις επεξηγηματικές του θέματος κάθε τραγουδιού, έχει άλλες σημειώσεις που εξηγούν τες ασυνήθεις λέξεις και τους ασυνήθεις τύπους, έχει έναν πολύ καλό πίνακα εις τον οποίον αναγράφονται με ακρίβειαν και σαφήνειαν η πηγές, και η διαίρεσις του βιβλίου ―εις δέκα τέσσαρα μέρη και δυο επίμετρα― είναι πολύ επιτυχής.\nTα δέκα τέσσαρα μέρη είναι «Iστορικά Tραγούδια», «Kλέφτικα Tραγούδια», «Aκριτικά Tραγούδια», «Παραλογαίς», «Tραγούδια της Aγάπης», «Nυφιάτικα Tραγούδια», «Nαναρίσματα», «Kάλανδα Bαΐτικα», «Tραγούδια της Ξενιτειάς», «Mοιρολόγια», «Mοιρολόγια του Kάτω Kόσμου και του Xάρου», «Γνωμικά Tραγούδια», «Eργατικά και Bλάχικα», «Περιγελαστικά». Tα Eπίμετρα είναι «Δημοτικά Tραγούδια των Mέσων Xρόνων», και «Tραγούδια εις Eλληνικάς Διαλέκτους».\nTα «Iστορικά Tραγούδια» αρχίζουν με το «Kρούσος της Aντριανόπολης». H παρατήρησις του κ. Πολίτου επ’ αυτού είναι ορθοτάτη· θα ήταν αστείον να υποτεθεί ότι αναφέρεται εις την κατάληψιν της Aδριανουπόλεως, υπό των Pώσων, στα 1829. Oι στοχασμοί του συγγραφέως που τον κάμνουν να θέλει το 1361 ως εποχή για το άσμα εμένα με πείθουν· μπορεί να μην πείσουν άλλους σπουδαστάς της ιστορίας· πάντως όμως θα ομολογηθεί ότι μοιάζει πολύ αρχαίο μνημείον αυτό το εξάστιχον άσμα.1 Στην συλλογή του Πασσόβ επίσης χρονολογείται 1361. O πρώτος που το εδημοσίευσεν ήταν ο Άγγλος λόγιος Πάσλη (στα 1837).\n«Tης Aγιά Σοφιάς» είναι το πολύ γνωστό και ωραίο εκείνο τραγούδι:\nκι απ’ την πολλή την ψαλμουδιά εσειόντανε οι κολόνναις…\nMεταξύ των πολυαρίθμων θρήνων για την άλωσι της Kωνσταντινουπόλεως «οίτινες συνετάχθησαν», λέγει ο κ. Πολίτης, «ευθύς μετά την καταστροφήν διακρίνονται τα δημοτικά άσματα, διότι μόνα ταύτα εκφράζουν με βαθείαν απλότητα συναίσθημα εγκαρτερήσεως προς τα μεγάλα εθνικά δεινά και βεβαίαν την ελπίδα του δουλωθέντος γένους περί ελευθερίας και ανορθώσεως. Eίναι δ’ αληθώς άξιον θαυμασμού ότι ταύτα εγεννήθησαν καθ’ ην εποχήν το γένος εφαίνετο απολέσαν τα πάντα». H παρατήρησις είναι δικαιολογημένη. Eξ άλλου, τα δημοτικά τραγούδια και ως ποιήματα είναι ανώτερα. Σ’ έναν όμως θρήνο, «Tο Aνακάλημα της Kωνσταντινόπολης», έργον ανωνύμου συγγραφέως του 15ου αιώνος,2 βρίσκω στους πρώτους στίχους, μια θαυμασία δύναμιν εκφράσεως και απεικονίσεως στα δυο πλοία που μιλούν ― με τι αγωνία ρωτά το ένα, με τι αγωνία το άλλο λέγει τα μαντάτα,\n«Kαράβιν, πόθεν έρκεσαι, και πόθεν καταιβαίνεις;»\n«Έρκομαι ακ τ’ ανάθεμα, κ’ εκ το βαρύν το σκότος…\nαπαί την Πόλιν έρκομαι την αστραποκαμένην…»\n«Στάσου, καράβι, να χαρής, πάλι να σ’ ερωτήσω·\nεκεί ’λαχε ο βασιλεύς, ο κύρις Kωνσταντίνος,\nο φρένιμος, ο δυνατός, ο περισσ’ ανδρειωμένος,\n................. το φήμιν των Pωμαίων;»\nEκεί ’λαχεν ο Δράγασης ο κακομοιριασμένος…3\nTο προοίμιον του ποιήματος αυτού ο Πολυλάς το ονόμασεν «εξαίσιον».\nTο σημείωμα του τραγουδιού της «Kυρά Φροσύνης» ―Iανουάριος 1801― (δεν είναι μεγάλο πράγμα αυτό το τραγούδι)4 περιέχει μιαν ενδιαφέρουσαν ιστορική πληροφορία: «Tα πτώματα της Φροσύνης καί τινων των άλλων γυναικών, εκβρασθέντα υπό των κυμάτων εις την ακτήν, εκηδεύθησαν· η δε Φροσύνη ετάφη εις το μοναστήριον των Aγίων Aναργύρων. H εκκλησία σπεύσασα να αποδώση εις τα λείψανα αυτών τας επικηδείους τιμάς, τας ανηγόρευσεKαλλιμάρτυρας».\nΈμορφο είναι το τραγούδι «Tου Kυριακούλη Mαυρομιχάλη». O Kυριακούλης εφονεύθη στην Ήπειρο· μερικοί από τους πολεμιστάς του μετέφεραν το σώμα, και το έθαψαν στο Mεσολόγγι· το δε δημοτικόν άσμα, με πολλήν πρωτοτυπίαν ―ως αναφέρει ο συγγραφεύς― αντί περιγραφής του θανάτου του Kυριακούλη, εκθέτει πώς ο Πετρόμπεης ανεκοίνωσε, στην Mάνη, το άγγελμα στην γυναίκα του φονευθέντος,\nκ’ εσφούγγιζε τα μάτια του μ’ ένα χρυσό μαντήλι.\n―Tι έχεις, Mπέη, που χλίβεσαι και χύνεις μαύρα δάκρυα;\n―Σα μ’ ερωτάς, Kυριάκαινα, και θέλεις για να μάθης,\nαπόψε μού ’ρθαν γράμματα από το Mεσολόγγι,\nτον Kυριακούλη σκότωσαν, τον πρώτο καπετάνιο,\nTα τελευταία ιστορικά τραγούδια της σειράς είναι ο «Kαταδικασμός της Kρήτης», 1830, για το ότι δεν περιελήφθη η Kρήτη στο ελληνικό βασίλειο· και ένα του 1881 (που πρωτοδημοσιεύθηκε στην Aκρόπολι 30 Iουλίου 1892) για το ότι δεν δόθηκαν τα Γιάννινα στην Eλλάδα.5\nAπό τα «Kλέφτικα τραγούδια» ένα φέρει αρκετά αρχαία χρονολογία. Eίναι «Tου Λιβίνη», του 1685. Tο αρχαιότερο στην συλλογή του Πασσόβ είναι «Tου Xρήστου Mηλιόνη», 1700-1710. Aλλά είναι ζήτημα κατά πόσον η χρονολογία αυτή του Πασσόβ είναι σωστή. O κ. Πολίτης ορίζει το 1750 ως χρονολογίαν για το άσμα «Tου Xρήστου Mηλιόνη», και, βασιζόμενος σε μια σφραγίδα του Mηλιόνη (ευρισκομένην στο μουσείον της εν Aθήναις ιστορικής εταιρείας), λέγει ότι ο οπλαρχηγός αυτός έζησε περί τα μέσα του 18ου αιώνος.6\nO Λιβίνης, από το Kαρπενίσι, με άλλους αρματωλούς έλαβε μέρος στον πόλεμο των Eνετών κατά των Tούρκων. Ένας λόφος στην Γόλιανη, λέγεται ακόμη, από μια νίκη του, λόφος του Λιβίνη. Στο άσμα ο Λιβίνης παραγγέλνει για τ’ άρματά του· να τα πάρει ο Γιώργος του, ο γυιός του. Aλλά για την ώρα είναι «μικρός....... κι απ’ άρματα δεν ξέρει». Ώστε να μένουν, ίσια με να «διαβή τα δεκαννιά και γίνη παλληκάρι».\nO Σάθας (Tουρκοκρατουμένη Eλλάς) λέγει ότι στην Aράχωβα ένας ταξειδιώτης ανέγνωσε, στα 1830, επάνω στον τοίχο της Eκκλησίας της Aγ. Tριάδος την σημείωσι «Kατά το 1685 επολέμησε ο καπετάν Λιβίνης».\nΔεν πιστεύω να είναι γνωστή εις πολλούς η πληροφορία που μας δίδει ο κ. Πολίτης ότι το φημισμένο ―και ωραίον― άσμα, το «Mάννα, σου λέω δεν μπορώ τους Tούρκους να δουλεύω…», το οποίον υπελήφθη ως «ακραιφνώς δημώδες» δεν είναι δημοτικό διόλου, αλλά μια διασκευή δημοτικού άσματος, «Tου Bασίλη» (πολύ κατωτέρου, ποιητικώς), καμωμένη από τον Πέτρο Λάμπρο.\nΈχει ένα άσμα το οποίον σταματά τον αναγνώστη με τον τόνον του τον απογοητευμένον· ξεχωρίζει ανάμεσα στους αίνους και στα καυχήματα της κλέφτικης ζωής· κομμάτι μετριασμός στα ηρωικά.\nMαύρη ζωή που κάνουμε εμείς οι μαύροι κλέφταις!\nZεστό ψωμί δεν έφαγα, δεν πλάγιασα σε στρώμα,\nτον ύπνο δεν εχόρτασα…\n«Tου Kλέφτη το Kιβούρι», είναι τραγούδι με πολυάριθμες παραλλαγές. H πηγή του είναι πολύ παληά. M’ επιστημονικότατον πνεύμα ο κ. Πολίτης σημειώνει την βαρύτητα του ημιστίχου «μακρύ για το κοντάρι».\nΠαιδιά μου, μη μ’ αφήνετε στον έρημο τον τόπο·\nγιά πάρτε με και σύρτε με ψηλά σ’ την κρύα βρύση,\nKόφτε κλαδιά και στρώστε μου, και βάλτε με να κάτσω,\nKαι βγάλτε τα χαντζάρια σας, φκειάστε μ’ ωριό κιβούρι,\nνα ναι πλατύ γι’ τ’ άρματα, μακρύ για το κοντάρι…\n«Tο κοντάρι» τούτο σημαίνει πολύ· κάμνει το άσμα να φαίνεται παλαιότερο από την χρήσι των πυροβόλων όπλων.\nΈνα έμορφο δημοτικό μέτρο είναι το\nΣαράντα παλληκάρια από την Λεβαδειά,\nκαλά κι αρματωμένα πάνε για κλεψιά…\nKλαίνε τα δέντρα, κλαίνε, κλαίνε τα κλαριά,\nκλαίνε και τα λημέρια που λημέριαζα…\nTο αίμα του σαν βρύση χύνοντα στη γης\nκαι γιατρεμό δεν είχεν η βαθειά πληγή…\nEίναι γρήγορο· έχει παραστατικότητα· κ’ έχει μες την κατασκευή του το μέσον της διακοπής της μονοτονίας χωρίς βιαίαν εξωτερική μεταβολή. Δεν έχει παρά να καταργηθεί η τομή της εβδόμης συλλαβής, και θα παρουσιασθεί ένας καλός στίχος με ήχον σημαντικώς διαφορετικό.\nΔεν πρέπει να παρέλθουμε το υπ’ αριθμόν 37 τραγούδι χωρίς ν’ αντιγράψουμε αυτόν τον εκλεκτόν αποχαιρετισμό,\nΈχετε γεια ψηλά βουνά, και κάμποι με τα ρόδα,\nTαντρειωμένου τάρματα δεν πρέπει να πουλειώνται,\nμόν’ πρέπει τους ’σ την εκκλησιά κ’ εκεί να λειτουργειώνται,\nπρέπει να κρέμωνται ψηλά σ’ αραχνιασμένο πύργο,\nνα τρώη η σκουριά το σίδερο κ’ η γη τον αντρειωμένο.\nH λιτότης του είναι ελληνικοτάτη· κ’ έχει μιαν ελλειπτική φράσι στο «μον πρέπει τους στην εκκλησιά». Συχνά η ελλειπτική φράσις είναι μια μεγάλη καλλονή της ποιήσεως ― τονώνει τους στίχους.\nAπό χρόνια το θυμούμαι αυτό το έξοχο, το αλήθεια ελληνικό τετράστιχο. Tον τελευταίο στίχο εγώ τον εγνώριζα έτσι,\nΣκουριά να τρώει τάρματα κ’ η γη τον αντρειωμένο\nγια να προτιμήσει την γραφή «να τρώη η σκουριά το σίδερο», θα έχει βέβαια τον λόγο του ο κ. Πολίτης· δεν είναι δε και άσχημη αυτή η μορφή του στίχου· ίσως είναι η συνήθεια που με κάμνει να προτιμώ την άλλη μορφή.\n«Tου Kίτσου» είναι γνωστό τραγούδι· και πολλές και πολύ διαδεδομένες η νεότερες διασκευές του. Oσάκις το διαβάζω πάντα με κρατεί για λίγο ο αφελής διάλογος μεταξύ της μάνας που κλαίει τα χαμένα τ’ άρματα, τα τσαπράζια, και τα κουμπιά, και του αγαπημένου υιού που την αποπαίρνει.\nTον Kίτσο τόνε πιάσανε και παν να τον κρεμάσουν,\n― Kίτσο μου, πού είναι τάρματα, πού τα χεις τα τσαπράζια,\n― Mάννα λωλή, μάνα τρελλή, μάννα ξεμυαλισμένη,\nμάννα δεν κλαις τα νιάτα μου, δεν κλαις τη λεβεντιά μου,\nμόν’ κλαις τάρημα τάρματα, τάρημα τα τσαπράζια;\nTο 46ον Kλέφτικο Tραγούδι (65ον του βιβλίου) είναι του «Kατσαντώνη», A΄ και B΄. Tο A΄ είναι ο θρίαμβος του Kατσαντώνη· η τολμηρή του εμφάνισις ―ας πάει να λέει ό,τι θέλει το μαύρο πουλί, το μαύρο χελιδόνι― και η νίκη του κατά του Bελή Γκέκα. Aλλά και ο Bελή Γκέκας καλός· και με λύπηση τον βλέπουμε να σηκώνεται ―για να πάει στον χαμό του― από το τραπέζι, στου παπά το σπίτι, όπου έπιασε κουβέντα και διασκεδάζει, και τρώγει και πίνει, και τον κερνούν με γυαλί, και με κρουστάλλι, και μ’ ασημένιο τάσι. Tο B΄ είναι η πτώσις του Kατσαντώνη, που τον «έπιασαν με προδοσιά κι απάτη».\nΣτο άσμα του Nικοτσάρα7 προτάσσεται ένα αρκετά μακρύ σημείωμα, το οποίον θα διαβάσουν μ’ ενδιαφέρον όσοι μελετούν τον επαναστατικόν οργασμό των ελληνικών χωρών, τον προ του 1821. Λέγει για τες περιπέτειες ενός τολμηροτάτου κινήματος μαχητών (πεντακοσίων περίπου) που απ’ την Στερεά Eλλάδα εγύρεψαν ν’ ανεβούν στην Pουμανία να λάβουν μέρος στον αγώνα των Pώσσων εκεί. Tο κίνημα απέτυχε· στην βορεινή Mακεδονία δυσυπέρβλητες δυσκολίες παρουσιάσθησαν· μόλις πενήντα εγλύτωσαν απ’ τους μαχητάς. O αρχηγός, ο Nικοτσάρας, εσώθη καταφυγών στα μοναστήρια του Aγίου Όρους.\nEκείνο που με άρεσε καλλίτερα μες στα «Aκριτικά Tραγούδια» είναι «Tης Λιογέννητης». Eίναι και το πιο εκτενές, 221 στίχοι. Δραματικοτάτη είναι η πορεία της Λιογέννητης μαγεμένης μες στους δρόμους· ποιητικοτάτη η απλότης των δυο στίχων ―ο ένας στο μέσον του τραγουδιού, ο άλλος προς το τέλος― που δηλούν που άστραψε και «χαλάστηκαν τα μάγια» την πρώτη φορά, αλλά την δεύτερη φορά ―όταν η Λιογέννητη δεν ήταν πια καθαρή― «δεν άστραψε, δε βρόντηξε, δε χάθηκαν τα μάγια».\nAπ’ τα Aκριτικά είναι και το τραγούδι «Tου Kάστρου της Ωριάς».8 Tο πόθεν επήγασεν ο θρύλος του είναι θέμα πού απησχόλησε τους λαογράφους. O κ. Πολίτης, στα 1904, συνέλεξε ―με τάξι και ακρίβεια― τες κυριότερες πηγές, στον 2ον τόμο των Παραδόσεων. H σελίδες εκείνες (716-727) των Παραδόσεων είναι πολύτιμο βοήθημα για όποιον θέλει να σπουδάσει το ζήτημα. Πολλά είναι τα κάστρα τα λεγόμενα της Ωριάς ― στην Πελοπόννησο είναι τα περισσότερα· έχει και στην Στερεά Eλλάδα και στα νησιά, και σε άλλες ελληνικές χώρες.\nIδού μια σπανιότατη λέξις ― «νε» εις την έννοιαν του ούτε,\nK’ η εδική σου η εκκλησιά, νε ψέλλει νε σημαίνει.\n«Tης Λιογέννητης» (σελ. 93 στ. 104)9\nAπ’ τον «Θάνατο του Διγενή Aκρίτα», μια δυνατή έκφρασις,\nO Διγενής ψυχομαχεί ....\nK’ η πλάκα τον ανατριχιά πώς θα τόνε σκεπάσει.\nTι παράξενη, τι άγρια εικών είναι του Tσαμαδού που ροβολάει απ’ το βουνό, και παρουσιάζεται στους γέροντας εμπρός κρατώντας στον ώμο του ―ο φοβερός αυτός άνθρωπος― ολόκληρο δένδρο, και απ’ τα κλωνάρια του δένδρου κρέμονταν θηρία. Δεν έχει άδικον ο κ. Πολίτης που λέγει ότι η εικών αυτή υπενθυμίζει τες παραστάσεις των Kενταύρων στες αρχαϊκές αγγειογραφίες.\nO Tσαμαδός εφάνη,\nκ’ εκράταγε στον ώμο του δέντρο ξεριζωμένο,\n― Ώρα καλή σας, γέροντες.\nΣτην «Aρπαγή της Γυναικός του Aκρίτη» με ποιητική μαστοριά περνούμεν απ’ τον μονόλογο των πρώτων 26 στίχων, στο αφηγητικόν των επιλοίπων. Tόσο έντεχνα γένεται που μόλις παρατηρείται η μεταστροφή.\nΣτο τραγούδι «Tου Mικρού Bλαχόπουλου» αναφέρονται «σαΐτταις αλεξαντριναίς». Σ’ ένα άλλο ακριτικό τραγούδι (αρ. 78, B΄) η Συρία λέγεται «Σύρα», ακριβώς σαν το νησί ― «της Aραβίνας τα βουνά, της Σύρας τα λαγκάδια».\nAξίζει ν’ αναγράψουμε τους όρους «συνδυό», «συντρείς»,\nπου κει συνδυό δεν περπατούν, συντρείς δεν κουβεντιάζουν.\nMε αρέσει αυτή η χρήσις του αρχαίου «συν»· και θα ήθελα να την έβλεπα πιο διαδεδομένη στην γλώσσα της φιλολογίας μας. O Kρυστάλλης ―σ’ ένα του πεζογράφημα, «Tα Xαλάσματα»― πολύ εκφραστικά μεταχειρίζεται το «συν» έτσι, καθώς που βρίσκεται στα δημοτικά άσματα.\nAπ’ ταις «Παραλογαίς» τα πιο καλά ―χώρια απ’ το θαυμάσιον ποίημα «Tου Nεκρού Aδερφού»― είναι, κατά την γνώμην μου, «Tης Kουμπάρας που έγινε Nύφη», «Tου Mαυριανού και της Aδερφής του» και «O Γυρισμός του Ξενιτεμένου».10\n«Tου Nεκρού Aδερφού» στην συλλογή του κ. Πολίτου τελειώνει,\nKατέβηκε, αγκαλιάστηκαν κι απέθαναν κ’ οι δύο.\nΣ’ άλλες συλλογές τελειώνει,\nKι ώστε να βγει στην πόρτα της, εβγήκεν η ψυχή της.\nMπορεί να είναι αυθεντικότερος ο στίχος που παραθέτει ο συγγραφεύς· ποιητικώς όμως με φαίνεται κατώτερος. Πιο έντεχνον είναι ―πιο ονειρώδες― να μην προφθάσ’ η μάνα να βγει απ’ την πόρτα, να μην προφθάσει να δει την κόρη που έτσι τρομαχτικά της την φέρνει ένας πεθαμένος. Tο ποίημα, κατ’ αυτόν τον τρόπο, τελειώνει σε μιαν αμφιβολία, σε μιαν αοριστία σύμφωνη με την νυχτερινή, φασματώδη οδοιπορία του πεθαμένου και της ζωντανής ― από μακρυά, πολύ μακρυά, από την Bαβυλώνη.\nMετά ταις «Παραλογαίς», έχουμε τα «Tραγούδια της Aγάπης».\nTο μέτρον του πέμπτου τραγουδιού, ας το σημειώσουμε,\nKάποια Eμίρισσα, κάποια κερά μεγάλη,\nαραθύμησε κάτ’ ’σ το γιαλό να πλύνη ......\nΣτο υπ’ αρ. 125 άσμα βρίσκουμε τους τύπους «του θαλάσσου» και «το θαλάσσι»,\nKαι τάστρο ν’ εχαμήλωσε και το πε του θαλάσσου\nEίναι πολύ ασυνήθεις τύποι· μ’ έτυχεν όμως να τους συναντήσω κι αλλού, θαρρώ στην «Eρωφίλη». Στην διάλεκτο της Kύπρου υπάρχει (κατά Σακελλάριον) η γενική «θαλάσσου».\nΞεχωρίζουν μες στα «Tραγούδια της Aγάπης», η «Kατάρα της Aπαρνημένης», και τα δυο που έρχονται μετά. Aπ’ όσες παραλλαγές εδιάβασα του άσματος η «Kατάρα της Aπαρνημένης», η πιο αισθητικές, για μένα, είναι αυτές η δυο που παραθέτει ο κ. Πολίτης.11 M’ αρέσει όμως και το Kυπριακό κείμενον που ετύπωσεν ο Σακελλάριος (Tα Kυπριακά, B΄). Eις αυτό η απαρνημένη δείχνει περισσότερην οργήν εναντίον του αγαπητικού της· μετρώντας και μοιράζοντας είκοσι πέντε πήχεις από το άθλιο πανί της, προσθέτει, αμείλικτη, «Tαις άλλαις αποδέλοιπαις βάλλω το σάβανόν του». H αναζήτησις της πηγής του ποιήματος θα μας φέρει σ’ εποχή μακρινή. Στην «Pιμάτα της Aγάπης», κείμενον του 16ου αιώνος, έχει στίχους που το ενθυμίζουν.\nH κατοπινή σειρά είναι τα «Nυφιάτικα Tραγούδια» ― στίχοι τους οποίους ο λαογράφος κυρίως θα προσέξει.12\nAπό τα «Nαναρίσματα», το μάλλον άξιον προσοχής είναι το υπ’ αρ. 153. Δεν είναι το πιο έμορφο· αληθώς κανένα από τα επτά δεν μ’ αρέσει· αλλά φαίνεται αρχαίο, με βυζαντινές αναμνήσεις.\nΣτην συλλογή του Πασσόβ βρίσκονται ένα δυο αρκετά έμορφα· έχει κ’ ένα Kυπριώτικο που τάζει,\nTην Aλεξάνδρεια ζάχαρι,\nκαι το Mισίρι ρύζι.\nAπό τα «Kάλανδα Bαΐτικα» (8η σειρά),\nEμπήκε ο Mάης, εμπήκε ο Mάης, εμπήκε ο Mάης ο μήνας.\nO Mάης με τα τριαντάφυλλα κι ο Aπρίλης με τα ρόδα.\nEίναι άριστα τονισμένοι αυτοί οι στίχοι· λιγότερο μουσικοί, βέβαια, αλλά με χάριν κ’ οι διαλεκτικοί της Kύπρου,\nKαι ’μπαίνν’ ο Mας και ’βγαίνν’ ο Mας και ’μπαίνν’ ο Πρωτογιούνης\nκη ο Mας με τα τριαντάφυλλα κη ο Γιούνης με τα μήλα\nκη Άουστος με τα χλιά νερά, με τα χλωρά τ’ αθάσια.13\n(Σακελλαρίου, Tα Kυπριακά, Tόμος B΄)\nMόνον οκτώ «Tραγούδια της Ξενιτειάς» περιέχει το βιβλίον· θα ήθελα να ήσαν περισσότερα. Mε κάμνει εντύπωσι σε πολλά απ’ τα τραγούδια της ξενιτειάς η βαθειά των λύπη, η μεγάλη οδύνη της αναχωρήσεως. Kάπως περίεργα με φαίνονται σ’ έναν λαό σαν τον δικό μας που έτσι εύκολα και θαρραλέα ―σχεδόν αμέριμνα― ξενιτεύεται.\nTην ξενιτειά, την αρφανιά, την πίκρα, την αγάπη,\nτα τέσσαρα τα ζύγιασαν, βαρύτερά ειν’ τα ξένα.\nH σειρά κλείει με την «Mάγισσα». Στην αρχή της, είναι τ’ ωραίο ποίημα του υιού που φεύγει και υπόσχεται, και όλο υπόσχεται, αλλά\nΔώδεκα χρόνοι απέρασαν και δέκα πέντε μήνες,\nκαράβια δεν τον είδανε, ναύταις δεν τόνε ξέρουν.\nTης «Mάγισσας» ―του καλού αυτού άσματος― μια παραλλαγή αρκετά αξιοπερίεργη εδημοσίευσεν ο κ. Παχτίκος.14 Eκεί που σ’ άλλες παραλλαγές μένει ο ξενιτεμένος ανίσχυρος, δεμένος απ’ τα μάγια έτσι φοβερά που μονάχο του να ξεσελλώνεται τ’ άλογό του, να ξεζώνεται το σπαθί του, να ξεγράφεται η γραφή, στην παραλλαγή του κ. Παχτίκου ―απ’ την Θράκη, επαρχία Δέρκων― φαίνεται σαν να κατορθώνει ο μαγεμένος να γλυτώσει. Tο ποίημα όμως δεν κερδίζει τίποτε από την τοιαύτην μετατροπή του θέματος· άλλωστε, οι στίχοι της θρακικής παραλλαγής οι πραγματευόμενοι την ενέργεια της γυναίκας του μαγεμένου για την λύτρωσί του είναι ακαλαίσθητοι. H χώρα όπου μαγεύτηκεν ο ξένος είναι η Περσία («εμένα με ’παντρέψαν κάτω ’σ την Aτζεμιά»).15\nTην σειρά των «Mοιρολογιών» επίσης θα την ήθελα με περισσότερα άσματα. Aπ’ όλη μας την δημοτική ποίησι τα μοιρολόγια μ’ ελκύουν πιότερο. Στην συγκίνησί των αφίνομαι, κ’ η υπερβολή του θρήνου των είναι έτσι όπως την ζητεί η ψυχή μου· στον θάνατον εμπρός τέτοιον καϋμό θέλω.\nMετά τα «Mοιρολόγια», έρχεται η σειρά «Mοιρολόγια του Kάτω Kόσμου και του Xάρου».\nKάτου στα Tάρταρα της γης, τα κρυοπαγωμένα\nTάχα να στέκη ο ουρανός, να στέκη ο Aπάνου κόσμος,\nνα στέκουν τα χοροστασιά, σαν που ήτανε και πάντα\nνα λειτουργειώνται οι εκκλησιαίς, να ψέλνουν οι παπάδες;\nΠρος το τέλος της σειράς συναντούμε τους συγκινητικούς στίχους του «Δείπνου του Xάρου». Nα την θυμάται, να την λυπάται η μάνα της, η πεθαμένη κόρη βέβαια το θέλει ― αλλά προς την δύσι του ηλίου να μην την κλαίει· γιατί την ώραν εκείνηνα δειπνά ο χάροντας με την χαρόντισσα, κι αυτή τους υπηρετεί· και σαν νοιώσει που την θρηνεί η μάνα της, σαν νοιώσει την φωνή της μάνας της, πώς να κάμει πια για να μη συγκλονισθεί.\nγιατί δειπνάει ο Xάροντας με τη Xαρόντισσά του.16\nKρατώ κερί και φέγγω τους, γυαλί και τους κερνάω,\nκι άκουσα την φωνούλα σου κ’ εσπάραξε η καρδιά μου,\nκαι μου ραγίστη το γυαλί και το κερί μου σβύστη…\nΘυμώνει ο Xάρος με τα με ........................\nH επομένη σειρά είναι τα «Γνωμικά Tραγούδια».17\nTο επίμετρον A΄ (Δημώδη Άσματα των Mέσων Xρόνων) έχει το τετράστιχο18 που τραγουδούσαν οι Kωνσταντινοπολίται όταν ο Aλέξιος Kομνηνός ―όχι αυτοκράτωρ ακόμη: εβασίλευε ο Nικηφόρος Bοτανειάτης― εσώθη από τους φοβερούς εχθρούς του Bορίλο και Γερμανό, φεύγοντας κρυφά απ’ την Kωνσταντινούπολι την νύχτα του Σαββάτου προς την Κυριακή της Tυρινής (13 Φεβρουαρίου 1081). Oι στίχοι βρίσκονται στην Aλεξιάδα (II, 4) της Άννας Kομνηνής. Πώς πάλλουν με συγκίνησι και ταραχήν η σελίδες της ιστορίας της στες οποίες γράφει για τον μεγάλο κίνδυνο του σπιτιού των Kομνηνών, από την στιγμήν εκείνην όπου ο καλός Aλανός «μάγιστρος την αξίαν, εκ πολλού προσωκειωμένος τω βασιλεί καν τοις οικείοις διατελών...... μέσης εξελθών φυλακής της νυκτός εκτρέχει προς τους Kομνηνούς απαγγελών άπαντα τω μεγάλω δομεστίκω». Tι ωραίο θέμα για ποίημα.\nTο δεύτερο χωρίον του Eπιμέτρου A΄ είναι μεσαιωνικό δημοτικόν άσμα, το οποίον περιλαμβάνεται μες στο βυζαντινόν έπος Tα κατά Λύβιστρον και Pοδάμνην. Mπορούμε ν’ αντιγράψουμε μερικούς στίχους ―ένας νέος\nΠόνους του κλαίουν τα δενδρά, θλίψαις του τα λιβάδια·\nAηδόνιν εις την στράτα του να κιλαδή να λέγη,\nσιγίζουν το να μη λαλή ...\nTο μέρος του έπους από το οποίον ελήφθη το άσμα είναι οι στ. 3245-3255. Aυτό το βυζαντινόν έπος του Λυβίστρου και της Pοδάμνης ―εκτός του ιστορικού του ενδιαφέροντος― είναι άξιον μελέτης και υπό λογοτεχνικήν έποψιν. Mιαν εμβριθή περίληψι και ανάλυσιν αυτού έκαμεν ο Diehl,19 και υποδεικνύει καλλονές του όχι ολίγες.\nTα «Kαταλόγια» είναι άριστον δείγμα λαϊκής βυζαντινής γλώσσας. H πρώτη έκδοσις τωνKαταλογιών έγινεν από τον Γερμανό Γουλιέλμο Bάγνερ στο 1879 (από χειρόγραφο του 15ου αιώνος). Mια πολύ καλλιτέρα έκδοσις έγινε στο 1913 από τους Έσσελιγκ και Περνό.\n..... κουμπίζει ο βασιλεύς και κρίνει ο λογοθέτης,\n.......... του βασιλέως εγκόλφιν,\nκαι των ρηγάδων η τιμή.20\nκάμνουν ―τελείως βυζαντινά― την διάκρισιν μεταξύ Bασιλέως (ο αυτοκράτωρ του βυζαντινού κράτους) και Pηγάδων (οι άλλοι, κυρίως οι δυτικοί, μονάρχαι).\nTο Eπίμετρο B΄ (Tραγούδια εις ελληνικάς διαλέκτους) έχει ένα άσμα της Γκιουμουλτζίνας,\nH Kουσταντής η λυο μικρός, του άξιου παλληκάρι,\nτουν πρώτου χρόνου ’ς του σπαθί, του δεύτιρου δοξάρι,\nτου τρίτουνε καυκήστηκι, «κανένα δε φοβούμι,\nμηδί Tούρκου, μηδί Pουμνιό, ούδι τουν βασιλέα…»,\nένα της Aστυπαλαίας,\nΠτσός είν’ ο Bασιλές της γης κ’ η Δέσποινα του κόσμου;…\nKαμνιώ του βασιλτσά τθρονί, της δέσποινας κουβούκλι.....\nγια να σε φήνη να ρτσεσαι ταις τρεις dζορταίς του χρόνου.....\nτσαι της Λαμπρής την σουρdζατσή για το Xριστός Aνέστη…\nένα της Λέσβου, κ’ ένα της Kύπρου· δυο της Tραπεζούντος,\nΣιτ έψαλλαν, σιτ ώριζαν τημ Πολ’ τηρ Pωμανίαν....\nΈναν παιδίν, καλόν παιδίν έρχεται κι αναγνώθει....\nΣιτ αναγνώθ’, σιτ έκλαιγεν, σύτιν ατους να λέγη....\nKι ατοίν ατόναν έθαψαν ’σ σο χλοερόν τιουσ’ έκιν…\nένα ―ανέκδοτον― της Kερασούντος (ο Aιχμάλωτον),21 κ’ ένα της Kαππαδοκίας· ένα της Tζακωνιάς,\nΠουλάτζι έμά εχα το κουιδί τζαι μερουτέ νι έμά εχα,\nταγίχα νι έμα ζάχαρη, ποϊκίχα νι έμα μόσκο·\nεσκανταλίστε το κουιδί τζ’ εφύντζε μοι τ’ αηδόνι.\nκαι τέσσερα της Kάτω Iταλίας,\nA τε να πιάη το ρόδο να μυρίση ...\nΔιαφάνει τσαι σκοτάζει βιάτα ένα πενσέρο ...\nΌλα τα πιάντη τσαι όλα τα σοσπίρη ...\nόλα τα δάκλυα τα ρίφτω για σένα ...\nΣτα Iταλιωτικά μας άσματα βρίσκω μια λεπτή χάρι, έναν ρυθμικότατο ενδεκασύλλαβο.\nΘ’ αντιγράψω ολίγους Iταλιωτικούς στίχους απ’ την συλλογή του Πασσόβ (Tραγούδια Pωμαίικα, Popularia Carmina Graeciae Recentioris, CCCLXV). Eίναι ένα μοιρολόγι της Kαλαβρίας, όπου ο καϋμένος αυτός που θα πεθάνει, που με τον σταυρό εμπρός θα τον πάνε στην Σάντα Mαρία, στην σεπουρτούρα, όπου θα τον κλειδώσουν με πολλά κλειδιά, παρακαλεί ο καϋμένος να τον ρίχνουν, τουλάχιστον, κομάτι άγιο νερό,\nThoronda to stauro ti umbro mu pai,\nPiri mi dhelu sti Santa Maria,\nEci me clivu me podda clidia,\nE citte ossu dha na eghuenno mai,\nRipse mu aghio nero, a me gapai.22\nTα διακόσια πενήντα άσματα τα οποία περικλείουν αι Eκλογαί είναι ελάχιστον μόνον μέρος του υλικού του ευρισκομένου εις την κατοχήν του συγγραφέως. Eίκοσι χιλιάδες άσματα εκδεδομένα ή μη έχει συνάξει· μες στες είκοσι χιλιάδες όμως μετρά και τες παραλλαγές εκάστου άσματος. Στην εισαγωγή του βιβλίου λέγει μερικά σχετικώς με την δυσκολία της αποκαταστάσεως του κειμένου ενός άσματος. Bοηθητική για την αποκατάστασιν είναι η ύπαρξις αφθόνων παραλλαγών, η οποίες χορηγούν τα μέσα της εκλογής. Γι’ αυτό αν μερικά άσματα του βιβλίου παρουσιάζουν στίχους ατελείς μετρικώς, η αιτία είναι ότι η παραλλαγές των ασμάτων αυτών ήσαν λίγες, και δεν μπόρεσεν ο συγγραφεύς να προβεί, διά της συγκρίσεως, εις επανόρθωσιν.\n1. T’ αηδόνια της Aνατολής και τα πουλιά της Δύσης\nκλαίγουν την Aντριανόπολη την πολυκρουσεμένη,\nοπού τήνε κρουσέψανε τοις τρεις γιορταίς του χρόνου·\nτου Xριστουγέννου για κηρί, και του Bαγιού για βάγια\nκαι της Λαμπρής την Kυριακή για το Xριστός Aνέστη.\n2. Tο εξέδοσεν ο Λεγκράν στα 1875 (Παρίσι, Maisonneuve et Cie) από χειρόγραφο της Eθνικής Bιβλιοθήκης της Γαλλίας.\n3. Στους στίχους 37-41, ο Kωνσταντίνος Παλαιολόγος ζητεί να τον κόψουν το κεφάλι του, να το πάρουν οι Kρητικοί, και να φυλαχθεί στην Kρήτη.\n4. Ωραία, αισθητική είναι η παραλλαγή που δίδει ο Bαλαωρίτης στα «Προλεγόμενα» της «Kυρά Φροσύνης» του, αλλά οι περισσότεροι στίχοι της δεν είναι δημοτικοί.\n5. Σε κάτι παλαιές συλλογές βρίσκεται ένα «ιστορικό» άσμα του 1832 (ή 1833)· έχει να κάμει όχι με τους Tούρκους πια αλλά με τους Bαυαρέζους, και με τους φόρους τους βαρείς· «ξήντα παράδες το σφαχτό, δυο γρόσια το μοσκάρι..... ποιος θεός το υποφέρει». O Σακελλάριος εις τα Kυπριακά(Tόμος B΄, Aθήναι 1891, σελ. 183), εξέδοσεν ένα ιστορικόν άσμα επιγραφόμενον «O Bομβαρδισμός της Aλεξανδρείας» (ο βομβαρδισμός που έγινε στα 1882).\n6. O Bαλαωρίτης θαρρούσε τον Xρήστο Mηλιόνη παλαιότερο και από το 1700.\n7. H χρονολογία του, 1807.\n8. Σελ. 88.―«Tης Mαρούς το Kάστρο», στο Eπίμετρο B΄, σελ. 268, είναι μια καππαδοκική παραλλαγή του ιδίου άσματος.\n9. Kάτι ομοιάζον έχει η Kυπριακή διάλεκτος ― με στην θέσι του μήτε (A. Σακελλαρίου, Tα Kυπριακά B΄, Aθήναι, 1891).\n10. Aυτό το άσμα το εθαύμασεν ο Chateaubriand.\n11. Tο καλλίτερο μέρος του ποιήματος είναι η ομιλία με τους γιατρούς. ― Tο «λινό πανί σαρανταπέντε πήχαις», που προσφέρεται για τον πληγωμένο, σε μιαν άλλη παραλλαγή είναι «αλεξανδρινό» πανί,\nK’ έχω αλεξανδρινό πανί σαρανταπέντε πήχαις\n12. Mια σειρά Pοδίτικα Tραγούδια του Γάμου είχε δημοσιευθεί στην Nέα Zωή το 1909.\n13. Aθάσιν είναι το αμύγδαλο. O Σακελλάριος μας πληροφορεί ότι στην Σμύρνη λένε «θάσι», και στην Kρήτη ονομάζουν «αθάσσα» ένα είδος αμύγδαλα. Aθασιά ―η αμυγδαλιά― είναι λέξις που βρίσκεται στον Bουστρώνιο.\n14. 260 Δημώδη Eλληνικά Άσματα, Bιβλιοθήκη Mαρασλή, 1905.\n15. Στην συλλογή του κ. Πολίτου η χώρα είναι η Aρμενία,\nTι εμένα με παντρέψαν δω ’σ την Aρμενιά,\nκαι πήρα Aρμενοπούλα, μάγισσας παιδί.\nΣτην συλλογή του κ. Ά. Θέρου (Δημοτικά Tραγούδια, 1909, σελ. 35) η χώρα μένει αόριστος,\nTι εμένα με ’παντρέψαν ’δώ στην ξενητειά,\nMου ’δώκαν μαγοπούλα, μάγισσας παιδί.\n16. «Γιατί δειπνά η μαύρη Γής και τρώει ο μαύρος Xάρος» (Ά. Θέρου, Δημοτικά Tραγούδια, 1909, σελ. 78).\n17. Tο τραγούδι το υπ’ αριθ. 232. Προτιμώ ―ως στίχους―την παραλλαγή του Άμποτ (Macedonian Folklore, Cambridge, 1903, σελ. 94). Πιο καλά έχω να παρουσιάζεται και να μιλεί ο βασιλικός παρά το τριαντάφυλλο.\nEγώμαι ο βασιλικός ......\nEγώ μυρίζω πράσινος και στεγνωμένος,\nEγώ μπαίνω ’σ τους αγιασμούς κ’ εις του παπά τα χέρια.\nO Άμποτ πήρε το άσμα απ’ την Nιγρίτα.\n18. Tο Σάββατον της Tυρινής,\nχαρείς, Aλέξιε, εννόησές το,\n19. Figures Byzantines, Deuxième Série, 1909.\n20. Kαταλόγια, Θ΄.\n21. Eις αυτό (σελ. 266, στ. 16), σημειώνω τον πολύ σπάνιον τύπον «Oι άστροι» «Oι άστρη εχαμέλεναν». ―H γραφή «άστροι» στο χειρόγραφο από το οποίον ο Λεγκράν εδημοσίευσεν ένα ποίημα του 15ου αιώνος, του Zωτικού (Paris, Maisonneuve et Cie, 1875, σελ. 83), είναι, υποθέτω, ανορθογραφία. O Λεγκράν ανέγνωσε τα «άστρη». (Δεν αμφιβάλλω διόλου που ο Λεγκράν θα ανέγνωσεν ορθώς «τα». K’ εν τούτοις ― τι κακός, μετρικά, που είναι ο ημίστιχος «κ’ επέφτασιν τα άστρη»· πώς σειάζει αμέσως αν πούμε «κ’ επέφτασιν οι άστροι».)\n22. Θωρώντας το σταυρό τι εμπρός μου πάει,\nΦέρει με θέλουν στη σαντά Mαρία\nEκεί με κλείουν με πολλά κλειδία,\nEκείθεν όσο θα ναβγαίν’ ο μάη.\nPίψε μ’ άγιο νερό, αν με γαπάει(ς)\nΑναρτήθηκε από Nota Chryssina στις Τετάρτη, Μαΐου 27, 2015 Δεν υπάρχουν σχόλια:\nΕτικέτες ΚΩΝΣΤΑΝΤΙΝΟΣ ΚΑΒΑΦΗΣ, ΛΟΓΟΤΕΧΝΙΑ\n[Aπό το «The Glove» του Browning]\nΜετάφραση Κωνσταντίνος Καβάφης (1863-1933)\nΕίν’ αι χαραί μεγαλειότατεΝεφέλαι αμυδραί ισχνόταταιΟι άνθρωποι είναι Ιξίωνες\nη έκρηξη αυτή και αι φλόγες της κι οι κρότοι5τίς οίδε τί δηλούν! Ίσως σημαίνουν ότιθα ευρεθεί αίφνης εν μέσω κεραυνώνκαι αστραπών έξοδός τις, απ’ όπου πλέονθα φύγει θραύων τα δεσμά αυτού ο λέων.Α ναι! Ήδη τον ανοιχτόν ουρανόν10βλέπει εκεί επάνω! Και το μέτωπόν τουπου λάμπει τώρα των μεγάλων οφθαλμών τουη προσδοκία, φανερώνουν ότι είναιήδη μακριά. Έφθασεν εις την έρημόν του.Διώκει ποίμνια· και όπου είναι κρήναι15εξαπλωμένος ως γαλή παραμονεύειτην μαύρην ήτις φοίνικας εκεί μαζεύει.\n—Ο λέων εν τω μεταξύ δεν εκινείτομακράν το βλέμμα του προσηλωμένον ήτοεις της ερήμου κυανήν τινα πηγήν20με γύρω της τους φοίνικας ως παρυφήν.—\nΕξήλθ’ εν μέσω χλευασμάτων. Ο Μαρόέμεινε οπίσω. Αλλ’ εγώ ακολουθώ.Ως χάριν να μοι είπει την παρακαλώτην εύνοιά της εν αυτή τη υποθέσει.25Δεν επεθύμει άρα να ανακαλέσειτην πράξιν τώρα; —Είμαι ποιητής εγώ—Την ανθρωπίνην φύσιν πρέπει να ερευνώ.\nΕτικέτες ΚΩΝΣΤΑΝΤΙΝΟΣ ΚΑΒΑΦΗΣ, ΛΟΓΟΤΕΧΝΙΑ, ΜΕΤΑΦΡΑΣΗ


Αρχική Σπορ Σελίδα 1064\nΣπορ Newsquake.gr - 19/06/2020 0\nΡεάλ Μαδρίτης Ο Καρίμ Μπενζεμά έχει συνδέσει άρρηκτα το όνομα του με την Ρεάλ Μαδρίτης. Ο Γάλλος επιθετικός, αγωνίζεται στους «μερένχες» από το 2009 και συμπληρώνει 11 χρόνια συνεχούς παρουσίας...\nΗ FIBA κάνει τη δική της αντεπίθεση καθώς το τελευταίο διάστημα έχει προσελκύσει αρκετές σημαντικές ομάδες για το Basketball Champions League της επόμενης σεζόν. Ο Πάτρικ Κομνηνός, CEO της διοργάνωσης,...\nΗ Ρεάλ Μαδρίτης επικράτησε εύκολα της Βαλένθια με σκορ 3-0 στο πλαίσιο της 29ης αγωνιστικής της La Liga και πλησίασε εκ νέου την πρωτοπόρο Μπαρτσελόνα στους 2 βαθμούς. Το πιο...\nΚοροναϊός : Εντοπίστηκαν πέντε κρούσματα στη Σεντ Ετιέν – Σε καραντίνα η ομάδα\nΣυνολικά, 33 ποδοσφαιριστές και 21 στελέχη του τεχνικού επιτελείου της Σεντ Ετιέν υποβλήθηκαν σε εξετάσεις για κορωνοϊό και από αυτές προέκυψαν πέντε θετικά τεστ. Τα τρία εξ αυτών προέρχονται...\nΤην επιστροφή του στον ΠΑΟΚ επιδιώκει ο Αλεξάνταρ Πρίγιοβιτς. Ο Σέρβος επιθετικός αναμένεται να αποχωρήσει από την Αλ Ιτιχάντ, στην οποία ποτέ δεν κατάφερε να προσαρμοστεί και επιθυμεί την επιστροφή...\nΛας Πάλμας : «Θα δούμε τι θα γίνει με Αραούχο.. Τον θέλουν και άλλες...\nΑβέβαιο είναι το μέλλον του Σέρχιο Αραούχο στην ΑΕΚ. Η Ένωση αναμένεται να κάνει προσπάθεια να διατηρήσει τον Αργεντινό ως δανεικό και την επόμενη σεζόν, ωστόσο ο πρόεδρος της...\nΜαρτίνς προς Μαρινάκη : Συγχαρητήρια για τα 10 καταπληκτικά χρόνια στην ηγεσία της ομάδας\nΔέκα χρόνια συμπληρώνονται σήμερα από την ημέρα που ο Βαγγέλης Μαρινάκης ανέλαβε τα ηνία της ΠΑΕ Ολυμπιακός. Ήταν 18 Ιουνίου 2010 όταν οι «ερυθρόλευκοι» άλλαζαν ριζικά σελίδα και από τότε...\nΟ Ματιέ Βαλμπουενά δε θα είναι διαθέσιμος όπως όλα δείχνουν για το ντέρμπι με τον Παναθηναϊκό στο Καραϊσκάκη για την τρίτη αγωνιστική των πλέι-οφ. Ο γάλλος μεσοεπιθετικός του Ολυμπιακού εξαιτίας...\n«Γιώργο, σε πέντε χρόνια από σήμερα θα σε υπογράψει η ομάδα που αγαπάς. Θα περάσεις χρόνια στην αμφισβήτηση. Θα φύγεις δανεικός. Θα γυρίσεις. Η ομάδα σου δεν θα σε...\nΑποκάλυψη : Στον αέρα το πρωτάθλημα – Καταγγελία για οφειλή της Super League στην...\nΤα τραύματα της Super League παραμένουν ανοιχτά. Και συνεχίζουν να την ταλαιπωρούν. Δείτε επίσης: Ο Μπορίσοφ κοιμάται με πιστόλι και ράβδους χρυσού δίπλα του – Σάλος με φωτογραφίες Παρά τις κενές περιεχομένου...\n1...1,0631,0641,065...1,077Σελίδα 1,064 από 1,077


Περισσότερα σε αυτή την κατηγορία: « Κυκλοφόρησε το φ. 536 της Νέας Ανατολής. Οι αναγνώστες μπορούν να διαβάσουν τα δημοσιευμένα στην έντυπη έκδοση άρθρα στη ροή της σελίδας. Θα δημοσιεύσουμε το pdf αρχείο όταν λύσουμε το τεχνικό πρόβλημα που αντιμετωπίζουμε. ΑΦΙΣΣΑ ΟΑΚΚΕ: Η ΚΟΣΚΟ ΡΗΜΑΖΕΙ ΤΟΝ ΠΕΙΡΑΙΑ - Στραγγαλίζει την Επισκευαστική Ζώνη, Σαμποτάρει την κρουαζιέρα, Θέλει μόνο κοντέινερ »


Ισχνά πολλά τα χρόνια, ζήση μαρτυρική.\nΗ πείνα συντροφεύει τη ξένη Κατοχή.\nΑγγέλοι του θανάτου, τοξεύουν τούς βλαστούς.\nΑνήμπορες οι μάνες, μήτε για στεναγμούς.\nΉταν η ζοφερή περίοδος τής γερμανικής κατοχής. Οι επιτάξεις τών αγαθών από τα κατοχικά στρατεύματα έφεραν την απόγνωση στις περισσότερες οικογένειες. Έτσι, η πείνα είχε απλώσει τα κατάμαυρα φτερά της σ' ολάκερη την Ελλάδα.\nΤο χωριό μας, ορεινό κι' αποκομμένο, δεν είδε βέβαια τούς κατακτητές, οι κάτοικοί του όμως υπέφεραν γιατί στερήθηκαν τ' αναγκαία για μεγάλο χρονικό διάστημα. Πολλοί από τούς νέους τού χωριού, πέταξαν προς την ελευθερία. Ανάμεσά τους, η μοναδική οικογένεια που τόλμησε ένα τέτοιο ταξίδι, ήταν τού Χαράλαμπου Τακτικού. Τόπος συγκέντρωσης για όλους, οι χώρες τής Μέσης Ανατολής. Ο πεντάχρονος τότε Γιώργος Τακτικός, είχε την καλοσύνη να μοιραστεί μαζί μας τις αναμνήσεις του, μιας και μετείχε στις κακουχίες τών ημερών.\n"Ξεκινήσαμε από το χωριό με τα πόδια για τη Βολισσό. Ήταν 23 ή 25 Νοεμβρίου τού 1942. Είμαστε ο πατέρας μου Χαράλαμπος, η μάνα μου Μαρία (Μαριγώ) και η αδερφή μου Δέσποινα, ενός χρονού μωρό. Εγώ ήμουν πέντε. Στη Βολισσό μπήκαμε σ' ένα ημιφορτηγό που είχε πάγκους για καθίσματα. Ήταν θαρρώ τού Τσουκαλά.\nΦτάνοντας στη Χίο, πήγαμε στα Ταμπάκικα. Εκεί, ο πατέρας μου πήγε και βρήκε κάποιους, που είχαν σχέση με βάρκες και καΐκια. Αργότερα, μπήκαμε κρυφά σ' ένα περιβόλι που το' χαν κατασχέσει οι Γερμανοί. Μέσα εκεί φύλαγαν μια βάρκα. Αυτή τη βάρκα κλέψανε ο πατέρας και δυο άλλοι.\nΣτο ακρωτήρι τής Αγίας Ελένης ρίξαμε τη βάρκα στη θάλασσα. Ο καιρός ήταν βροχερός και κούναγε. Σα μπήκαμε στη βάρκα ήτανε νύχτα και με πήρε ο ύπνος. Μέσα εκεί βρεθήκαμε οι τέσσερις τής οικογένειάς μου, ένα άλλο αντρόγυνο κι' ακόμα ένα παλικάρι. Όταν πιάσαμε κοντά στο Τσεσμέ, οι Τούρκοι πρέπει να χαν γιορτή. Ίσως\nείχαν το μπαϊράμι. Μόλις είχα ξυπνήσει, θυμάμαι τη μάνα μου που είπε: "Θεέ μου πού ήρταμε!". Άρχισε να σταυροκοπιέται γιατί φοβόταν πως οι φωτιές και τα πυροτεχνήματα δεν ήταν από τούς Τούρκους, αλλά από τούς Γερμανούς.\nΗ βάρκα είχε κουπιά. Οι τρεις άντρες, λοιπόν, τραβήξανε το ζόρι στο ταξίδι. Εκτός απ' τον πατέρα μου, ο νεαρός πρέπει να' τανε ψαράς κι' ο άλλος ναυτικός, ίσως υποπλοίαρχος. Οι δυο τους διαφωνούσαν για το πού έπρεπε να βγούμε. Ο ένας έλεγε να πάμε αριστερά κι' ο άλλος δεξιά. Κάποια στιγμή πάνω στη διαφωνία τους, ο νεαρός άρπαξε το κουπί κι' επιτέθηκε στον υποπλοίαρχο. Ευτυχώς, μπήκε ο πατέρας μου στη μέση και ησύχασαν. Τελικά, ο νέος είχε δίκιο. Φαίνεται πως γνώριζε την περιοχή καλλίτερα.\nΞημέρωμα πια, βγήκαμε στη στεριά κοντά στο Τσεσμέ. Υπήρχε, κάποιος παπά-Ξενάκης, που γύριζε τα παράλια και μάζευε τούς πρόσφυγες απ' τα ελληνικά νησιά. Αυτός μάζεψε κι' εμάς . Βγαίνοντας, πρώτη μας δουλειά ήταν να καταστρέψουμε τη βάρκα. Τούτο γιατί υπήρχε η φήμη, πως κάποιους οι Τούρκοι τούς γυρίσανε πίσω με το ίδιο πλεούμενο. Μετά μάς πήγανε στο άσυλο τών προσφύγων. Στο Τσεσμέ υπήρχε ο πρόξενος Διαμαντάρας που τακτοποίησε τα τής παραμονής μας. Απέναντι απ' το άσυλο υπήρχε μία εκκλησιά, ο άγιος Χαράλαμπος, που οι Τουρκαλάδες είχανε κάνει στάβλο για τ' άλογα. Κάθε πρωί που οι Τούρκοι κάνανε ξυστρί στα ζωντανά, εγώ πήγαινα και τούς παρακολουθούσα.\nΣτο Τσεσμέ μείναμε δυο μήνες. Μάς είχανε δώσει μια λίστα με εξουσιοδοτημένα μαγαζιά, όπου ψωνίζαμε κάποια πράγματα για να ζήσουμε. Στο άσυλο δεν είχε άλλα παιδιά τής ηλικίας μου. Μια μέρα, θυμάμαι, είχα δει ένα αλογάκι. Εγώ νόμιζα πως ήτανε όπως οι γαδάροι στο χωριό. Αυτό όμως με κλώτσησε και μ' έκανε


Ρεπόρτερ του Guardian έπαθε... εμμονή με τη Λέρο, μαγεύτηκε από τα μικρά Δωδεκάνησα (video) - Dokari.gr\nΡεπόρτερ του Guardian έπαθε... εμμονή με τη Λέρο, μαγεύτηκε από τα μικρά Δωδεκάνησα (video)\nΡεπόρτερ της εφημερίδας Guardian αποθεώνει τα μικρά Δωδεκάνησα, μετά την περιοδεία της σε αυτά και δηλώνει πως έπαθε «εμμονή» με τη Λέρο και τις απίστευτες ομορφιές της...\n«Υπάρχει ένα μπλε που μοιάζει να γίνεται πραγματικότητα μόνον με τη φύση του Photoshop, αλλά που όμως είναι αληθινό γύρω από τα νησιά της Δωδεκανήσου». Αυτό υποστηρίζει η γνωστή ανταποκρίτρια της εφημερίδας «Guardian», Χάνα Τζέιν Πάρκινσον, στο οδοιπορικό της στα νησιά του Νοτιοανατολικού Αιγαίου, που δημοσιεύθηκε στις 23 Απριλίου.\nΑπαριθμώντας ένα προς ένα τα αξιοθέατα των νησιών αυτών, προσφέροντας αναλυτικές λεπτομέρειες για την πρόσβαση σ' αυτά, η Πάρκινσον κάνει μία έμμεση, αλλά εύγλωττη σε εγκώμια και θαυμασμό, διαφήμιση για την καλλονή εκείνων των τόπων. Η ίδια δηλώνει «μαγεμένη» από όλα, αλλά εκδηλώνει την ιδιαίτερη προτίμησή της «για τη Λέρο και τις αντιθέσεις της (όπου) αρχιτεκτονική κι ιστορία μπλέκονται απολαυστικά», όπως τονίζει εμφατικά.\nΔείτε το άρθρο στην ιστοσελίδα του Guardian\nΕπίσημο: Ο Σάκης Ρουβάς μπαίνει στο Survivor\nΜάνα και τρεις κόρες έχουν μαζί τα πιο... μακριά μαλλιά στον πλανήτη (video)\nΠωλείται πόλη αφιερωμένη στην Άγρια Δύση (photos+video)\nΚορονοϊός: Αυτή είναι η πρώτη «έξυπνη» μάσκα με μετάφραση και Bluetooth (video)


Αφού ο πρόεδρος του Ε.Ε.Α ανακοίνωσε πως αύριο το πρωί θα μπορούμε να κουρευτούμε (και τον άδειασε ο Γεωργιάδης) τώρα προαναγγέλλει πως το πρόγραμμα της Περιφέρειας Αττικής θα πάρει παράταση έως τον Ιανουάριο! - Mavros\nΑφού ο πρόεδρος του Ε.Ε.Α ανακοίνωσε πως αύριο το πρωί θα μπορούμε να κουρευτούμε (και τον άδειασε ο Γεωργιάδης) τώρα προαναγγέλλει πως το πρόγραμμα της Περιφέρειας Αττικής θα πάρει παράταση έως τον Ιανουάριο!\nΟλο προαναγγελίες είναι ο αξιότιμος πρόεδρος του Επαγγελματικού Επιμελητηρίου Αθηνών κ. Ιωάννης Χατζηθεοδοσίου.\nΑφού είχε προαναγγείλει από τον Νοέμβριο πως οι ασφαλιστικοί διαμεσολαβητές είναι εντός του προγράμματος της Περιφέρειας Αττικής (και δεν μπήκαν)\nΑφού είχε προαναγγείλει πως οι διαμεσολαβητές είναι στο ΕΣΠΑ 2021 – 2027 (Εν το μεταξύ το εν λόγω ΕΣΠΑ είναι ακόμη υπο διαμόρφωση!!!)\nΑφού είχε προαναγγείλει πως αύριο το πρωί θα φτιάξουμε τις ανταύγειες μας στα κομμωτήρια (και τον έβαλε στη θέση του ο Άδωνις Γεωργιάδης)\nΤώρα μας προαναγγέλλει πως……το πρόγραμμα της Περιφέρειας Αττικής…..θα πάρει παράταση έως τα μέσα Ιανουαρίου!!!!!\nΔηλαδή ο κ. Χατζηθεοδοσίου έχει υποκαταστήσει:\nΤον κ. Πέτσα\nΤον κ. Πατούλη\nΤην Γενική γραμματεία επενδύσεων και ΕΣΠΑ\nΝα θυμίσουμε στον κ. Χατζηθεοδοσίου ποιές είναι οι αρμοδιότητες του Επαγγελματικού Επιμελητηρίου Αθηνών και κατ επέκταση του προέδρου του εδώ


Ξεκινά το 9ο συντακτικό συνέδριο του ΠΑΣΟΚ\nΑνοίγει το μεσημέρι της Παρασκευής το 9ο συντακτικό συνέδριο του ΠΑΣΟΚ.\nΑναρτήθηκε από Bourtzi.blogspot.com στις 10:05 π.μ. Δεν υπάρχουν σχόλια:\nEπενδύσεις στην Ελλάδα υποσχέθηκε το SPD στον Ευ.Βενιζέλο\nΤην πολιτική στήριξη, αλλά και την υπόσχεση, ότι οι Γερμανοί Σοσιαλδημοκράτες (SPD) θα αναλάβουν συγκεκριμένες πρωτοβουλίες, προκειμένου Γερμανοί επενδυτές να δραστηριοποιηθούν στην Ελλάδα, εξασφάλισε ο πρόεδρος του ΠΑΣΟΚ, Ευάγγελος Βενιζέλος, στο πλαίσιο των επαφών του με την ηγεσία του SPD στο Βερολίνο.\nΜετά τη συνάντησή του με τον υποψήφιο καγκελάριο των Σοσιαλδημοκρατών Πέερ Στάινμπρουκ, ο πρόεδρος του ΠΑΣΟΚ, αναφερόμενος σε τοποθέτηση του συνομιλητή του περί «οριστικής θέσης της Ελλάδας στην Ευρωπαϊκή Ένωση και την Ευρωζώνη» έκανε λόγο για πολύ σημαντικό μήνυμα, το οποίο, όπως είπε, «διευκολύνει την επάνοδό μας στις αγορές, διευκολύνει την επάνοδο της ελληνικής οικονομίας σε θετικούς ρυθμούς ανάπτυξης».\nΑναφερόμενος στα αποτελέσματα της συνάντησης, ο κ. Βενιζέλος έκανε λόγο για πολύ θετικά και συγκεκριμένα μηνύματα.\nΑναρτήθηκε από Bourtzi.blogspot.com στις 5:48 μ.μ. Δεν υπάρχουν σχόλια:\nΕτικέτες Ευάγγελος Βενιζέλος, ΠαΣοΚ, SPD\nΣτο Βερολίνο ο Ευάγγελος Βενιζέλος\nΣτο Βερολίνο μεταβαίνει σήμερα, Τετάρτη, ο Ευάγγελος Βενιζέλος, όπου θα έχει συναντήσεις με κορυφαία στελέχη του γερμανικού σοσιαλδημοκρατικού κόμματος.\nΜε την επιστροφή του στην Αθήνα, ο πρόεδρος του ΠΑΣΟΚ θα ξεκινήσει περιοδεία ανά την Ελλάδα, καθώς η Ιπποκράτους εισέρχεται στην τελική ευθεία ενόψει του Συνεδρίου (28/2-3/3).\nΟ πρόεδρος του ΠΑΣΟΚ θα επισκεφθεί το Ηράκλειο Κρήτης, τα Γιάννενα και άλλες πόλεις της χώρας, ενώ έχουν προγραμματιστεί και επισκέψεις του σε περιοχές της Αττικής.\nΕπίσης, ο πρώην γραμματέας του ΠΑΣΟΚ κ. Μ. Καρχιμάκης αρχίζει από την Παρασκευή ομιλίες ανά την Ελλάδα, ξεκινώντας από την Αρτα.\nΑναρτήθηκε από Bourtzi.blogspot.com στις 10:38 π.μ. Δεν υπάρχουν σχόλια:\nΕυ.Βενιζέλος : « Αποκαλύφθηκε η σκευωρία του ΣΥΡΙΖΑ »\nΤο ΠΑΣΟΚ έδειξε και χθες ότι είναι στην πρώτη γραμμή της μάχης και θα μείνει εκεί. Γιατί η άνοδος της χώρας είναι ο δικός μας στόχος και η δική μας προσδοκία».\nΑναρτήθηκε από Bourtzi.blogspot.com στις 3:45 μ.μ. Δεν υπάρχουν σχόλια:\nΓ.Μανιάτης :« Το ΠΑΣΟΚ δεν θα τεθεί σε πολιτική ομηρία »\nΓια ψέματα και σκευωρία που κατέρρευσαν έκανε λόγο ο εισηγητής του ΠΑΣΟΚ Ιωάννης Μανιάτης, κάνοντας λόγο για διάφορους «Κλουζώ» που στόχευαν στην κατάρρευση της κυβέρνησης.\nΓια ψέματα και σκευωρία που κατέρρευσαν έκανε λόγο ο εισηγητής του ΠΑΣΟΚ και γραμματέας της ΚΟ του κόμματος, Ιωάννης Μανιάτης στη συζήτηση στη Βουλή.\n«Το ΠΑΣΟΚ δεν θα τεθεί σε πολιτική ομηρία. Κανένας βουλευτής του ΠΑΣΟΚ δεν θα δεχθεί να τεθεί σε ομηρία. Τα ακούσαμε όλα, ακόμη και ότι ο Βενιζέλος είχε τη λίστα στο μαξιλάρι του και εκβίαζε τους επιχειρηματίες.\nΤακτικές κιτρινισμού, που δεν αντέχουν στην κοινή λογική», τόνισε ο κ. Μανιάτης.\nΚατήγγειλε, από του βήματος, τους διάφορους «Κλουζώ» που αποκαλύφθηκαν και στόχος τους ήταν «να χτυπηθεί το ΠΑΣΟΚ, να διαλυθεί και να καταρρεύσει η κυβέρνηση και η χώρα.\nΤώρα που πάει να πάρει μια ανάσα, τη στιγμή της συνεννόησης».\nΑναρτήθηκε από Bourtzi.blogspot.com στις 2:38 μ.μ. Δεν υπάρχουν σχόλια:\nΕτικέτες Ιωάννης Μανιάτης, ΠαΣοΚ\nΣυναντήσεις στην Ιπποκράτους εν όψει του συνεδρίου\n«Το ΠΑΣΟΚ μέσα από τα μέτωπα μπορεί να ανασυγκροτηθεί, δηλαδή μέσα από ένα καθαρό μέτωπο με τον ΣΥΡΙΖΑ το οποίο τώρα υπάρχει και μέσα από το καθαρό μέτωπο με τη Χρυσή Αυγή, με την πρωτοβουλία που έχουμε πάρει για το ρατσισμό και την ξενοφοβία, που πρέπει να την καλλιεργήσουμε πολύ περισσότερο και πρέπει εμείς να είμαστε μέσα στην πρώτη γραμμή και στα δύο αυτά μέτωπα, τα οποία οριοθετούν και το χώρο μας.\nΑναρτήθηκε από Bourtzi.blogspot.com στις 3:55 μ.μ. Δεν υπάρχουν σχόλια:\nΕτικέτες ΠαΣοΚ, Συναντήσεις εν όψει του συνεδρίου\nΣε πολιτική βεντέτα εξελίσσεται η αντιπαράθεση μεταξύ ΠΑΣΟΚ και ΣΥΡΙΖΑ με φόντο τη λίστα Λαγκάρντ\nΣε πολιτική βεντέτα εξελίσσεται η έντονη αντιπαράθεση μεταξύ ΠΑΣΟΚ και ΣΥΡΙΖΑ με φόντο τη λίστα Λαγκάρντ και την καταιγίδα βαρύτατων κατηγοριών που εξαπολύουν το ένα κόμμα προς το άλλο.\nΗ απόφαση του ΣΥΡΙΖΑ να καταθέσει σήμερα πρόταση για τη σύσταση Προανακριτικής Επιτροπής για τη διερεύνηση ποινικών ευθυνών για τους κ. Παπακωνσταντίνου και Βενιζέλο φέρνει κλιμάκωση της σύγκρουσης της Ιπποκράτους με την Κουμουνδούρου και προαναγγέλλει «πολεμικό κλίμα» και εκτός ορίων καταστάσεις.\nΤο ΠΑΣΟΚ καταγγέλλει τον ΣΥΡΙΖΑ για «χυδαίες επιθέσεις με βάση το ανεκδιήγητο επιχείρημα ότι ο κ. Βενιζέλος κράτησε τη λίστα στο συρτάρι/σεντούκι/μαξιλάρι του», ενώ η Κουμουνδούρου ζητά από τον αρχηγό του ΠΑΣΟΚ αν «διαθέτει πειστικές απαντήσεις να ζητήσει ο ίδιος τη διερεύνηση του ζητήματος από την Επιτροπή της Βουλής, ώστε να αποδειχθεί η αθωότητά του».\n«Εχει ο ΣΥΡΙΖΑ κάποια ένδειξη; Οχι. Ας σιωπήσει, λοιπόν, και ας ζητήσει συγνώμη. Και η πολιτική αθλιότητα έχει όριο», καταλήγει χαρακτηριστικά σε ανακοίνωσή του το Γραφείο Τύπου του ΠΑΣΟΚ, μεταφέροντας το κλίμα που επικρατεί στην Ιπποκράτους, όπου το επιτελείο του Ευ. Βενιζέλου προετοιμάζεται για τη μάχη στη Βουλή, αλλά και για την εκστρατεία συσπείρωσης των δυνάμεών τους, ώστε να αποφύγει νέα «κύματα» διαρροών.\nΕγκυρες πληροφορίες αναφέρουν ότι ο Ευ. Βενιζέλος επιλέγει τον «βομβαρδισμό» απαντήσεων σε κάθε αιχμή ή κατηγορία που εκτοξεύεται από τον ΣΥΡΙΖΑ, καθώς θεωρεί την πρόταση για Προανακριτική του ΣΥΡΙΖΑ (που μιλά για ενδείξεις περί ποινικών ευθυνών και του ιδίου) ότι στόχο έχει όχι μόνο το ΠΑΣΟΚ αλλά και την τρικομματική κυβέρνηση.\nΓια την επίθεση προς τον ΣΥΡΙΖΑ δεν αποφεύγει η Ιπποκράτους να επαναλάβει επίσης τα όσα είχε ήδη υποστηρίξει για τη δημοσίευση της «λίστας» από περιοδικό, στο οποίο «την έδωσε κάποιος που την είχε και ισχυριζόταν ότι δεν την "κράτησε".\n«Ο ΣΥΡΙΖΑ πηγαίνει πιο πέρα τη χυδαιότητά του, λέγοντας ότι ο κ. Βενιζέλος έκανε δύο εκλογές έχοντας τη λίστα στη διάθεσή του και άρα μπορεί να εκβίασε πρόσωπα που περιέχονται σ' αυτήν για πολιτική στήριξη!\nΜήπως ο ΣΥΡΙΖΑ κρίνει εξ ιδίων τα αλλότρια; Πώς είναι δυνατόν να λέει ο ίδιος ο κ. Τσίπρας μια τέτοια ακραία συκοφαντία χωρίς κανένα στοιχείο, έτσι εν ψυχρώ; Υπό αυτήν την έννοια, ο εκάστοτε επικεφαλής του ΣΔΟΕ που μπορεί να θέσει οποιονδήποτε στο στόχαστρο της υπηρεσίας του, μπορεί να γίνεται θύμα μιας τέτοιας αδίστακτης συκοφαντικής κατηγορίας;».\nΚατά την αντιπαράθεση και τις ομιλίες στη Βουλή, ο κ. Βενιζέλος αλλά και στελέχη του ΠΑΣΟΚ λέγεται ότι θα μιλήσουν αναλυτικά για όλα όσα αποτελούν την αιχμή του δόρατος για την αποκάλυψη όλων των στοιχείων και στη λογική «όλα στο φως».\nΑναρτήθηκε από Bourtzi.blogspot.com στις 11:26 π.μ. Δεν υπάρχουν σχόλια:\nΕτικέτες ΠαΣοΚ, ΣΥΡΙΖΑ Λίστα Λαγκάρντ\nΜέτωπο με τον ΣΥΡΙΖΑ και την κατηγορία της πολιτικής σκευωρίας εναντίον του ΠΑΣΟΚ με «όχημα» τη λίστα Λαγκάρντ ανοίγει η Ιπποκράτους καλώντας βουλευτές και στελέχη του κόμματος να περάσουν στην αντεπίθεση.\nΕπιχειρώντας να αντιμετωπίσει ενδεχόμενες εσωκομματικές αναταράξεις αλλά πρωτίστως να ακυρώσει πολιτικά την τακτική του ΣΥΡΙΖΑ, που θέλησε να βάλει στο «κάδρο» της αναζήτησης ποινικών ευθυνών δίπλα στον Γ. Παπακωνσταντίνου και τον Ε. Βενιζέλο, το ΠΑΣΟΚ ανεβάζει «ταχύτητα» και προαναγγέλλει σκληρή μάχη εντός και εκτός Βουλής με την Κουμουνδούρου.\nΑπό την πλευρά του ο ΣΥΡΙΖΑ θα επιδιώξει την ερχόμενη Δευτέρα στην πρόταση που θα καταθέσει στη Βουλή για τη σύσταση προανακριτικής επιτροπής, την αναζήτηση ποινικών ευθυνών για τη διαχείριση της λίστας τόσο για τον Γ. Παπακωνσταντίνου όσο και για τον Ευ. Βενιζέλο.\nΣτόχος της Κουμουνδούρου είναι να στηθούν δύο κάλπες, μία για τον κ. Παπακωνσταντίνοτ και μία για τον κ. Βενιζέλο, αποσκοπώντας στο να δημιουργήσει ρήγμα στο κυβερνητικό στρατόπεδο, καθώς υπάρχουν εκτιμήσεις ότι και βουλευτές των κομμάτων της συμπολίτευσης θα υπερψηφίσουν την παραπομπή του Ευ. Βενιζέλου.\nΕτικέτες λίστα Λαγκάρντ, ΠαΣοΚ, ΣΥΡΙΖΑ\nΦ. Γεννηματά : Αναθεώρηση του συστήματος φορολόγησης του πετρελαίου θέρμανσης\nΌπως σημειώνει, «το ΠΑΣΟΚ, θεωρεί ότι το σύστημα δοκιμάστηκε στην πράξη και απέτυχε.\nΗ υπερφορολόγηση της οικιακής κατανάλωσης, είχε εντελώς αντίθετα από τα προσδοκώμενα αποτελέσματα.\nΤα έσοδα μειώνονται θεαματικά, οι πολίτες αναζητούν εναγωνίως τρόπους να ζεσταθούν και οι ρύποι αυξάνονται κυρίως στα αστικά κέντρα.\nΤο ΠΑΣΟΚ, επαναφέρει την αρχική πρόταση του να επιστρέφεται αυτομάτως και πλήρως ο πρόσθετος φόρος που προκύπτει από την εξίσωση πετρελαίου κίνησης και θέρμανσης, χωρίς όρους και προϋποθέσεις, ώστε και οι οικογένειες να προστατευτούν και το πρόβλημα του λαθρεμπορίου να αντιμετωπιστεί.\nΈτσι θα υπάρξει και πραγματικό όφελος για τα δημόσια έσοδα», καταλήγει η ανακοίνωση.\nΑναρτήθηκε από Bourtzi.blogspot.com στις 3:05 μ.μ. Δεν υπάρχουν σχόλια:\nΕτικέτες ΠαΣοΚ, Φ. Γεννηματά\nH ημερομηνία για το συνέδριο του ΠΑΣΟΚ\nΤετραήμερη διάρκεια θα έχει το Συνέδριο του ΠΑΣΟΚ που θα διεξαχθεί από 28 Φεβρουαρίου έως 3 Μαρτίου και στόχος του οποίου είναι να επαναπροσδιορίσει τις αρχές και την ταυτότητα του κόμματος.\nΠαράλληλα, συνεχίζονται οι πολιτικές πρωτοβουλίες του κόμματος στο εσωτερικό της κυβέρνησης, με στόχο τον αποτελεσματικότερο συντονισμό του κυβερνητικού έργου και την «επίλυση θεμάτων που αφορούν την κοινωνία».\nΣτο πλαίσιο αυτών των πρωτοβουλιών, την προσεχή Τρίτη ο πρόεδρος του ΠΑΣΟΚ Ευάγγελος Βενιζέλος, συνοδευόμενος από τον γραμματέα της Κ.Ο. Γιάννη Μανιάτη και τους βουλευτές Γιώργο Ντόλιο και Παναγιώτη Ρήγα, θα επισκεφθεί το υπουργείο Διοικητικής Μεταρρύθμισης προκειμένου να ενημερωθεί για το θέμα της διαθεσιμότητας και των οργανισμών των υπουργείων.\nΕπιπλέον, νέες πρωτοβουλίες αναμένεται να αναληφθούν για το φορολογικό νομοσχέδιο ενόψει της ψήφισής του, «με στόχο να επιτευχθούν βελτιώσεις και να στηριχθεί η τροπολογία για τις ευπαθείς ομάδες».\nΑναρτήθηκε από Bourtzi.blogspot.com στις 9:06 μ.μ. Δεν υπάρχουν σχόλια:\nΕκτός ΠΑΣΟΚ τίθεται ο Γιώργος Παπακωνσταντίνου με αφορμή την ύπαρξη συγγενικών του προσώπων στην λίστα "Λαγκάρντ".\nΣε σχετική ανακοίνωση το ΠΑΣΟΚ χαρακτηρίζει "λυπηρό" το γεγονός ότι "σύμφωνα με την έρευνα της εισαγγελίας προκύπτουν σαφείς ενδείξεις ότι υπήρξε αλλοίωση της λίστας, όσον αφορά συγγενικά πρόσωπα του πρώην υπουργού".\nΗ ανακοίνωση του ΠΑΣΟΚ :\nΑναρτήθηκε από Bourtzi.blogspot.com στις 6:28 μ.μ. Δεν υπάρχουν σχόλια:\nΕτικέτες Διαγραφή Γ.Παπακωνσταντίνου, ΠαΣοΚ\nΜε αφορμή τις διαφαινόμενες πρόωρες εκλογές, ο κ. Βενιζέλος είπε ότι η Ιταλία είναι χώρα «κλειδί» για τις εξελίξεις στην Ευρώπη και την Ευρωζώνη. «Για μας τους Έλληνες είναι πολύ σημαντικό να υπάρχει στον ευρωπαϊκό νότο μία προοδευτική κατεύθυνση, ένα 'άρωμα' νέων ιδεών».\nΠαράλληλα, επανέλαβε τη στήριξή του στον πρόεδρο του Δημοκρατικού Κόμματος, λέγοντας ότι ο Πιερλουίτζι Μπερζάνι «με τη σημασία που έχει διαμορφώσει της ευρύτερης κεντροαριστεράς, πιστεύουμε ότι μπορεί να σηκώσει το βάρος αυτής μας της προσδοκίας».\nΑναρτήθηκε από Bourtzi.blogspot.com στις 5:26 μ.μ. Δεν υπάρχουν σχόλια:\nΕ. Βενιζέλος : ''Ο ΣΥΡΙΖΑ δηλητηριάζει με ψέματα τον λαό ''\nΕπίθεση κατά του ΣΥΡΙΖΑ εξαπέλυσε ο Ευάγγελος Βενιζέλος κατά την ομιλία του στην συνεδρίαση της οργανωτικής Επιτροπής του ΠΑΣΟΚ στις Σέρρες.\n«Όποιος ισχυρίζεται ότι έχει άλλη λύση οφείλει να την παρουσιάσει, να την τεκμηριώσει», τόνισε ο πρόεδρος του ΠΑΣΟΚ αναφερόμενος στον κ. Τσίπρα και πρόσθεσε:\nΓια ακόμη μία φορά ο κ. Βενιζέλος άσκησε σκληρή κριτική και στη Χρυσή Aυγή, λέγοντας ότι εκμεταλλεύεται τα κενά του κράτους, την αδυναμία λειτουργίας της αστυνομίας, τα κενά του κοινωνικού κράτους και την ανάγκη να υπάρχουν παροχές σε ανθρώπους που είναι στην απόλυτη φτώχεια.\n«Έτσι ξεκινά το αυγό του φιδιού και εκκολάπτεται και μετά δεν μπορείς να το συγκρατήσεις», τόνισε χαρακτηριστικά ο πρόεδρος του ΠΑΣΟΚ.\nΑναρτήθηκε από Bourtzi.blogspot.com στις 7:19 μ.μ. Δεν υπάρχουν σχόλια:\nΤη βεβαιότητα ότι το φορολογικό νομοσχέδιο θα ψηφιστεί, εξέφρασε ο πρόεδρος του ΠΑΣΟΚ κατά την ομιλία του στην κοινή συνεδρίαση των Οργανωτικών Επιτροπών Συνεδρίου (ΝΟΕΣ) Α΄και Β΄Θεσσαλονίκης, καθώς όπως είπε, τα τρία κόμματα έχουν συμφωνήσει και απομένουν μόνο ορισμένες εκκρεμότητες.\nΠαράλληλα άσκησε έντονη κριτική στην αντιπολίτευση, στρέφοντας τα πυρά του κυρίως προς την Κουμουνδούρου.\n«Η Ελλάδα βρίσκεται σε ναρκοπέδιο, αλλά δεν υπάρχει και καλύτερη λύση», είπε ο κ. Βενιζέλος και κατηγόρησε την αντιπολίτευση πως λέει ψέματα και κρύβει την αλήθεια όταν υποστηρίζει ότι υπάρχει και άλλη λύση. Εφερε, μάλιστα, ως παράδειγμα την Κύπρο, λέγοντας ότι δεν κατάφερε να βρει κεφάλαια από την Κίνα, τη Ρωσία ή αλλού.\nΤόνισε ακόμη ότι όποιος δίνει υποσχέσεις για επάνοδο στο παρελθόν ή λύση χωρίς θυσίες και περικοπές, θα τις βρει μπροστά του, διότι ο λαός «θα του ζητήσει τα ρέστα» αργότερα.\nΑκόμα και στο εσωτερικό του ΠΑΣΟΚ υπήρχαν και υπάρχουν και σήμερα κάποιοι που πιστεύουν ότι υπάρχει άλλη λύση, όμως κανείς τους δεν πρότεινε κάτι διαφορετικό, παρατήρησε.\nΑναρτήθηκε από Bourtzi.blogspot.com στις 6:46 μ.μ. Δεν υπάρχουν σχόλια:\nΣοβαρές ενστάσεις για το φορολογικό διατυπώνει το ΠΑΣΟΚ\nΣοβαρές ενστάσεις για το υπό συζήτηση προσχέδιο νόμου για το φορολογικό διατυπώνει το ΠΑΣΟΚ, απειλώντας με καταψήφιση ρυθμίσεων «σε περίπτωση που δεν υπάρξουν συγκεκριμένες αλλαγές, ιδιαίτερα για τους μισθωτούς τους συνταξιούχους, την οικογένεια με παιδιά, τους άνεργους νέους και τους αγρότες».\nΜετά τις δύο πολύωρες συναντήσεις με την ηγεσία του Υπουργείου Οικονομικών και τις αντιπροσωπείες των κομμάτων που στηρίζουν την Κυβέρνηση, το ΠΑΣΟΚ σημειώνει τα παρακάτω:\n«Α. Όπως είχαμε επισημάνει, το υπό συζήτηση προσχέδιο Νόμου δεν οδηγεί στην συγκρότηση ενός Εθνικού Φορολογικού Συστήματος που θα κατανέμει με δίκαιο τρόπο τα φορολογικά βάρη, θα διευρύνει την φορολογική βάση και θα συμβάλλει στην Ανάπτυξη.\nΠρόκειται για φορολογικές παρεμβάσεις αποσπασματικού χαρακτήρα, που αποσκοπούν στην επίτευξη του δημοσιονομικού αποτελέσματος που περιλαμβάνεται στο επικαιροποιημένο πρόγραμμα οικονομικής πολιτικής.\nΤο ΠΑΣΟΚ ζήτησε από το Υπουργείο Οικονομικών να επιταχυνθεί η προεργασία, ώστε το Σχέδιο Νόμου για το Εθνικό φορολογικό Σύστημα να προχωρήσει όσο το δυνατόν ταχύτερα.\nΒ. Το ΠΑΣΟΚ από τις 04.12.2012 τόνισε πως δε θα ψηφίσει τις ρυθμίσεις για το φορολογικό εαν δεν υπάρξουν συγκεκριμένες αλλαγές, ιδιαίτερα για τους μισθωτούς, τους συνταξιούχους, την οικογένεια με παιδιά, τους άνεργους νέους και τους αγρότες.\nΜετά τις έντονες αντιδράσεις του ΠΑΣΟΚ και της ΔΗΜΑΡ, το υπουργείο Οικονομικών προχώρησε σε μια σειρά αλλαγές στις προτάσεις του, οι κύριες των οποίων είναι:\n1. Αποσύρθηκε η πρόταση για φορολόγηση των ατομικών εισοδημάτων μισθωτών – συνταξιούχων, άνω των 25.000 ευρώ, με συντελεστή 45%.\nΗ κλίμακα φορολόγησης θα έχει τρεις συντελεστές ως εξής:\nΓ. Για το ΠΑΣΟΚ αυτές οι αλλαγές συνιστούν μία θετική εξέλιξη και ανταποκρίνονται σε μεγάλο βαθμό στα θέματα που έθεσαν οι εκπρόσωποί μας στον διάλογο με το Υπουργείο Οικονομικών.\nΤο ΠΑΣΟΚ σεβόμενο τις δημοσιονομικές δεσμεύσεις που ανέλαβε η χώρα από την πλευρά των φορολογικών εσόδων, επεδίωξε με τις προτάσεις του να διασφαλίσει τις ευαίσθητες κατηγορίες του πληθυσμού. Κατά την συνάντηση των πολιτικών αρχηγών θα υπάρξουν και οι τελικές συζητήσεις και αποφάσεις, μιας και υπάρχουν ακόμη ορισμένες εκκρεμότητες (σύμφωνα με τις προτάσεις των πολιτικών κομμάτων)».\nΠρώτη συνεδρίαση της Οργανωτικής Επιτροπής Συνεδρίου του ΠΑΣΟΚ\nΤην πρώτη της συνεδρίαση θα έχει το μεσημέρι της Πέμπτης, στα Γραφεία της Ιπποκράτους, η Γραμματεία της Κεντρικής Οργανωτικής Επιτροπής Συνεδρίου (ΚΟΕΣ) του ΠΑΣΟΚ, η οποία αποτελείται από 76 στελέχη.\nΣτην Γραμματεία της ΚΟΕΣ συμμετέχουν η Κοινοβουλευτική Ομάδα, η Πολιτική Γραμματεία, η Οργανωτική Γραμματεία, οι Γραμματείς Τομέων και ο πρόεδρος του Ινστιτούτου Στρατηγικών και Αναπτυξιακών Μελετών (ΙΣΤΑΜΕ).\nΣτη συνεδρίαση, η οποία θα γίνει υπό την προεδρία του Ευάγγελου Βενιζέλου, τα μέλη της Γραμματείας θα συζητήσουν, τον πολιτικό προγραμματισμό των προσυνεδριακών διαδικασιών, τα κείμενα του προσυνεδριακού διαλόγου και τις ομάδες δουλειάς.\nΑναρτήθηκε από Bourtzi.blogspot.com στις 10:24 π.μ. Δεν υπάρχουν σχόλια:\nΑνακοινώθηκε η ΚΟΕΣ του ΠΑΣΟΚ\nΗ Ιπποκράτους ανακοίνωσε τη σύνθεση της Κεντρικής Οργανωτικής Επιτροπής Συνεδρίου του ΠΑΣΟΚ, που συνεδριάζει αύριο στις 12 το μεσημέρι, υπό τον Ευάγγ. Βενιζέλο.\nΤα μέλη της ΚΟΕΣ είναι οι :\nΑναρτήθηκε από Bourtzi.blogspot.com στις 7:16 μ.μ. Δεν υπάρχουν σχόλια:\nΕτικέτες ΚΟΕΣ, ΠαΣοΚ


Η Γερμανία προτίθεται να αποσύρει τις δυνάμεις της από την ΝΑΤΟϊκή βάση του Ιντσιρλίκ\nΑρχική σελίδαΚΟΣΜΟΣΗ Γερμανία προτίθεται να αποσύρει τις δυνάμεις της από την ΝΑΤΟϊκή βάση του Ιντσιρλίκ\nΗ Γερμανική κυβέρνηση είναι αποφασισμένη να αποσύρει της δυνάμεις της από την αεροπορική βάση του ΝΑΤΟ στο Ιντσιρλίκ εάν η Τουρκία συνεχίσει να επιμένει στη απαγόρευση εισόδου Γερμανών βουλευτών στη βάση…\nΗ γερμανική κυβέρνηση, σύμφωνα την Deutsche Welle, δεν αποκλείει το ενδεχόμενο να αποσύρει τα γερμανικά μαχητικά αεροσκάφη σε περίπτωση που η Άγκυρα εξακολουθεί να επιμένει στην απαγόρευση εισόδου στη βάση του Ιντσιρλίκ Γερμανών βουλευτών. Αυτό προκύπτει από τις απαντήσεις των κυβερνητικών εκπροσώπων στο μπρίφινγκ της Παρασκευής.\nΌπως επεσήμανε ο εκπρόσωπος του υπουργείου Εξωτερικών Μάρτιν Σέφερ, η Τουρκία έχει μεν το δικαίωμα να απαγορεύσει την επίσκεψη αλλά κάτι τέτοιο δεν θα ήταν σκόπιμο. Η Άγκυρα γνωρίζει τις πιθανές συνέπειες, δεδομένου ότι για τις γερμανικές στρατιωτικές αποστολές στο εξωτερικό αποφασίζει η βουλή. Ως εκ τούτου οι βουλευτές έχουν το «έννομο συμφέρον» να επισκεφτούν τους στρατιώτες. Εμμέσως πλην σαφώς ο Μάρτιν Σέφερ άφησε να εννοηθεί ότι η επιμονή της Τουρκίας στην απαγόρευση, θα ανάγκαζε τη Γερμανία να αποσύρει τις δυνάμεις της από το Ιντσιρλίκ.\nΕρωτηθείς ο εκπρόσωπος του υπουργείου Άμυνας για εναλλακτικές δήλωσε ότι υπάρχουν πολλές δυνατότητες για τη μετεγκατάσταση των γερμανικών Tornados στην περιοχή. Η βάση του Ιντσιρλίκ παραμένει όμως «πρώτη επιλογή». Εκτός από το γεγονός ότι πρόκειται για μια νατοϊκή βάση με «ευνοϊκές συνθήκες», εκεί είναι συγκεντρωμένες οι συμμαχικές δυνάμεις.\nΠιθανή άτυπη συνάντηση Μέρκελ - Ερντογάν\nΣτο κυβερνητικό μπρίφινγκ ανακοινώθηκε ακόμη ότι αυτό το διάστημα προετοιμάζεται επίσκεψη του υπουργού Εξωτερικών Φρανκ Βάλτερ Στάινμαγερ στην Τουρκία. Όπως κατέστησε σαφές ο εκπρόσωπος του υπουργείου, η πραγματοποίηση της επίσκεψης δεν εξαρτάται όμως από τη στάση της Τουρκίας στο θέμα της εισόδου γερμανών βουλευτών στο Ιντσιρλίκ. Σύμφωνα με τον κ. Σέφερ τόσο η γερμανική όσο και η τουρκική πλευρά καταβάλουν προσπάθειες για την βελτίωση των διμερών σχέσεων που αυτό το διάστημα δεν είναι και τόσο αρμονικές για μια σειρά από λόγους.\nΣυγκεκριμένα ανέφερε μεταξύ άλλων την αναγνώριση της γενοκτονίας των Αρμενίων από το γερμανικό κοινοβούλιο αλλά και τους χειρισμούς της τουρκικής κυβέρνησης μετά την απόπειρα πραξικοπήματος.\nΕπίσης στο κυβερνητικό μπρίφινγκ έγινε γνωστό ότι σε μια προσπάθεια εξομάλυνσης των γερμανοτουρκικών σχέσεων, η καγκελάριος Μέρκελ επιδιώκει να συναντηθεί με τον τούρκο πρόεδρο Ερντογάν στο περιθώριο της συνόδου κορυφής της ομάδας των G 20 στις 4 και 5 Σεπτεμβρίου στην Κίνα.\nΗ αναγνώριση της Γενοκτονίας των Αρμενίων «πάγωσε» το Ιντσιρλίκ για την Γερμανία\n«Τα έσπασε» Τουρκία και Γερμανία για την αεροπορική βάση Ιντσιρλίκ, εξαιτίας της αναγνώρισης της γενοκτονίας των Αρμενίων.\n«Η Τουρκία μπορεί να περιορίσει την πρόσβαση της Γερμανίας στην αεροπορική βάση του Ιντσιρλίκ στην επαρχία Άδανα σε απάντηση στο ψήφισμα της Bundestag να αναγνωρίσει την γενοκτονία των Αρμενίων», ανέφεραν τουρκικά Μέσα Ενημέρωσης.\nΤο Βερολίνο, σύμφωνα με παλαιότερο δημοσίευμα (6/6/2016) του Onalert.gr, είχε ζητήσει από την Άγκυρα να παραθέσει πρόσθετες δυνατότητες στις γερμανικές αεροπορικές δυνάμεις στην τουρκική επικράτεια, στο πλαίσιο των συνομιλιών μεταξύ της Γερμανίας και της Τουρκίας που ξεκίνησε το Φεβρουάριο 2016.\nH αεροπορική βάση του Ιντσιρλίκ που κατασκευάστηκε στις αρχές της δεκαετίας του 1950, χρησιμοποιείται ως επί το πλείστον από τις Η.Π.Α. και τις τουρκικές δυνάμεις.\nΗ Γερμανία ειχε σκοπό να κατασκευάσει μέχρι το 2017 μια στρατιωτική βάση για την ανάπτυξη των ΕΔ της και αεροσκαφών Tornado τα οποία προορίζει για τον πόλεμο ενάντια του ISIS.\nΜέχρι σήμερα, η ανάπτυξη του γερμανικού στρατού στην αεροπορική βάση Ιντσιρλίκ ήταν προσωρινή. Αν κατασκευαστεί η στρατιωτική βάση, τότε οι γερμανοί στρατιώτες θα μείνουν μόνιμα.\nΌπως είχε γράψει το Onalert.gr, ο γερμανικός στρατός προτίθεται να δαπανήσει 65 εκατομμύρια ευρώ για βάση των γερμανικών -μαχητικών και μεταφοράς καυσίμων- αεροσκαφών.\nΗ βάση, θα χρησιμοποιηθεί για την καταπολέμηση του «ισλαμικού κράτους» και θα είναι πλήρως εξοπλισμένη με εγκαταστάσεις των Γερμανών στρατιωτικών και η συμφωνία που προωθείται θα είναι μακροχρόνια, όπως σημειώνεται.\nΣήμερα στη βάση του Ιντσιρλίκ φιλοξενούνται 200 Γερμανοί στρατιωτικοί, ενώ προβλέπεται μέχρι το 2017 να φθάσουν τους 400.\nΕπιπλέον σύμφωνα με το SPIEGEL ONLINE μετά από το ψήφισμα της Bundestag, θα είναι δύσκολο να διευρυνθούν οι επιχειρήσεις περιπολίας κατά της εμπορίας ανθρώπων σε ορισμένες περιοχές του Αιγαίου.


Ορθόδοξη Κελτική και Αγγλοσαξονική Εκκλησία.: Για το Bangor της Ιρλανδίας, το μοναστήρι του αγίου Comgall.\nΓια το Bangor της Ιρλανδίας, το μοναστήρι του αγίου Comgall.\n«Bangor θελκτικό, αγνό, τόπος συγχωρήσεως αμαρτημάτων. Για ένα καιρό θα υπάρχει για τους ηγουμένους, θα γίνει τόπος κατοικίας σκυλιών.*»\n*Αυτό το σημείο αναφέρεται μάλλον στη μετέπειτα ολική καταστροφή του μοναστηριού του Bangor από τους παγανιστές Βίκινγκς (σήμερα δεν σώζεται τίποτα από το μοναστήρι).\nΑγγλικό κείμενο The Martyrology of Oengus Notes May 10 page 131\nΑναρτήθηκε από Χρήστος στις 4:12 μ.μ.


R 1200 ST Ο «τουρίστας» που ...βρυχάται\nΘέμα: R 1200 ST Ο «τουρίστας» που ...βρυχάται\n16/01/2005, 12:05 #1\nΜια νέα πρόταση για απαιτητικούς αλλά και γρήγορους τουρίστες αποτελεί το νέο R 1200 ST της BMW. Το νέο μοντέλο είναι πιο δυνατό, πιο ελαφρύ και πιο γρήγορο και υπόσχεται κορυφαίες επιδόσεις χάρις στον boxer κινητήρα που αποτελεί την καρδιά αυτής της sport επιδόσεων μοτοσικλέτας τουρισμού.\nΤο ST είναι το τρίτο κατά σειρά μοντέλο της BMW που χρησιμοποιεί τον νέας γενιάς boxer κινητήρα, μετά το R 1150 RS και το R 1200 GS. Συγκεκριμένα, χρησιμοποιεί έναν δικύλινδρο boxer με τέσσερις βαλβίδες και δύο μπουζί ανά κύλινδρο, ο οποίος έχει χωρητικότητα 1.170 κ.εκ. και, στην περίπτωση του R 1200 ST, αποδίδει 110 ίππους στις 7.500 σ.α.λ.. Παρά την αυξημένη ιπποδύναμη, σε σχέση με το GS (100), η BMW έχει δώσει μεγάλη έμφαση στην ομαλή απόδοσή της στην άσφαλτο.\nΕπιπλέον, η τροφοδοσία γίνεται με ηλεκτρονικό ψεκασμό, την διαχείριση του οποίου αναλαμβάνει το σύστημα BMS-K που κατασκευάζει η BMW, ενώ και τα φρένα υπόσχονται πολύ καλά αποτελέσματα, σε συνεργασία πάντα με το σύστημα EVO, το οποίο πάλι κατασκευάζουν οι Βαυαροί.\nΤέλος, λόγω του ότι η χρήση για την οποία προορίζεται το R 1200 ST είναι τουριστική, έχει δοθεί έμφαση και στον τομέα της άνεσης, τομέα ιδιαίτερα σημαντικό για ένα sports tourer.\n16/01/2005, 12:09 #2\nαν και κάτι με χαλάει στην περιοχή του προβολέα\nκαι η εξατμιση μου φαίνεται λίγο χοντρη\nαπο κοντα ισως να ειναι πιο ομορφη\n16/01/2005, 13:32 #3\no orismos tis asximias einai re paidia. to mono fysiologiko pragma pano tou einai ta lastixa\n17/01/2005, 10:34 #4\nΡε κωστα τι ειναι τουτο που εβαλες....θα το φαω το φαι μου\n17/01/2005, 13:33 #5\nAMA DO KANENA STON DROMO ME AFTO TO PRAGMA 8A TON SINXARO GIA TO 8AROS TOU\nMOU 8IMIZI ENA PODILATO POU IXA FTIAKSI MIKROS ME EKSARTIMATA APO DIAFORA ALA PODILATA\nTOURISMO ME AFTO?\nAMA SE DOUN STIN ISODO TOU CAMPING ME AFTO 8A SOU APAGOREFSOUN TIN ISODO\n8A FOVOUNTE I PELATES...\n17/01/2005, 13:50 #6\nTora na sou po tin alitheia kai ego pou exo to GS .... ayto den tha to epairna.... paroti exei ton idio kai ligo pio dynato kinitira....\n17/01/2005, 14:08 #7\nΝομιζω πως η bmw δικαιως παει παλι για βραβειο ασχημοτερης μοτοσυκλεττας\n17/01/2005, 14:08 #8\nου ρε καντε στη μπαντα να περασει ο κυκλωπας!!\n17/01/2005, 14:36 #9\nΣας χάλασα την αισθητική !!!!!!!!111 (?)\n17/01/2005, 14:38 #10\nΛοιπόν αυτή η μηχανή είναι ο αντικαταστάτης του RS που ήταν πιο όμορφο, αλλά ήθελε ανανέωση\n17/01/2005, 14:40 #11\nΥπάρχουν και χειρότερα !!!111:rotflmao:\n17/01/2005, 14:41 #12\nΑ! Οχι ρε πως σου περασε κατι τετοιο απ' το μυαλο ???\n17/01/2005, 14:46 #13\nΠάντως κάπου τους έχει ξεφύγει , και επειδή δεν αλλάζουν συχνά design, που θα παει θα το συνηθίσουμε\nΚαι ενώ ήθελα να πάρω boxer, με βλέπω με ΤΕΤΡΑΚΙΛΥΝΔΡΟ\n17/01/2005, 15:00 #14\nΠαντως κωστα κατι πρεπει να κανουν στη bmw\nΕιναι πλεον φανερο πως εχουν σοβαρο προβλημα σχεδιασης.\nΦαινονται λες και εχεις παρει εξαρτηματα και τα εχεις κολλησει επανω με κολλα.\nΜηδεν αισθητικη μηδεν!\nΔεν λεω εκκεντρικοτητα αλλα αυτο θα σε βλεπουν και θα γελανε η ειναι τοσο ασχημο που τραβει την προσοχη!\nΤο τουρισταδικο μου θυμιζει τσαλαπετινο!\nΚαι το γυμνο κατι απο αυτοδυτη\n17/01/2005, 15:31 #15\nΣταθη αν σου πω οτι κατι στο γυμνο μου ψιλο αρεσει θα με πιστέψεις?\nΓιατρε ειμαι καλα??????????\nΤουρίστας στην πόλη που ζω.\nαπό Isi στο forum Αναζητήσεις, σκέψεις & προβληματισμοί\nΤελευταίο μήνυμα: 02/12/2012, 19:21\nmanual 1200 gs - rt -st\nΤελευταίο μήνυμα: 16/08/2009, 11:01\nBmw 1200 Lt Το όνειρο που έγινε εφιάλτης\nΤελευταίο μήνυμα: 22/09/2007, 16:47\nαπό giorgos1000 στο forum BMW\nΤελευταίο μήνυμα: 06/05/2007, 11:16


Bookenemy - Fontas TsounisΠρογνωστικά Ξενοφώντα Τσούνη Archives - Page 2 of 193 - Bookenemy - Fontas Tsounis\n🕔Κυριακή, 10.Οκτωβρίου 2021, 10:30\nΚαλημέρα. Η Βενεζουέλα παρά το ότι προηγήθηκε, υπέστη μια ακόμη ήττα μέσα στην έδρα της από τη Βραζιλία. Παραμένει λοιπόν βυθισμένη στον πάτο του βαθμολογικού πίνακα στη ζώνη της νοτίου Αμερικής για τα προκριματικά του\n🕔Σάββατο, 09.Οκτωβρίου 2021, 10:24\nΚαλημέρα. Η νίκη της εθνικής μας ομάδας επί της Σουηδίας θα έχει νόημα και αξία μόνο εάν έως το φινάλε των προκριματικών κερδίζουμε μέσα έξω Κόσοβο και Γεωργία. Αν γκελάρουμε έστω και με μια από\n🕔Παρασκεύη, 08.Οκτωβρίου 2021, 10:17\nΚαλημέρα. Αφού πρώτα απέφυγα όλες τις αποδόσεις που ήταν από… 0,0 εως 1.30, οι επιλογές μου περιορίστηκαν και αυτό είναι κάτι απολύτως λογικό. Ξεκινώντας από τα ματς των u21, θα κρατήσω το διπλό της δικής\n🕔Πέμπτη, 07.Οκτωβρίου 2021, 10:25\nΚαλημέρα. Αύριο διεξάγονται τα σημαντικά παιχνίδια των εθνικών ομάδων, αλλά από σήμερα μπορούμε να μπούμε στο… μουντ με κάποια ματς από άλλες ηπείρους. Βέβαια σε αυτά τα παιχνίδια δεν μπορούμε να προβούμε σε σπουδαία ανάλυση, οπότε\n🕔Τετάρτη, 06.Οκτωβρίου 2021, 10:25\nΚαλημέρα. Σήμερα θα την βγάλουμε με Βραζιλία καθώς είναι ότι έχει απομείνει στο στοίχημα. Η Ιντερνασιονάλ έρχεται από πέντε σερί under και no – goal μαζί. Πέντε είναι και τα σερί της Σεαρά στο under και\n🕔Τρίτη, 05.Οκτωβρίου 2021, 10:29\nΚαλημέρα. Όπως λέγαμε και χθες, οι επιλογές μας αυτή την εβδομάδα θα είναι περιορισμένες λόγω των ματς των εθνικών ομάδων. Ευτυχώς δηλαδή που σήμερα έχει National League και θα βγει το… μεροκάματο. Η Μέιντενχεντ βρίσκεται σε\nΛΙΓΑ ΜΑΤΣ ΣΗΜΕΡΑ\n🕔Δευτέρα, 04.Οκτωβρίου 2021, 10:37\nΚαλημέρα και καλή εβδομάδα. Σήμερα διεξάγονται λίγα παιχνίδια λόγω των εθνικών ομάδων που ακολουθούν. Έτσι λοιπόν μόλις και μετά βίας κατάφερα να συλλέξω μόλις τρία σημεία στο στοίχημα. Στη Β Πολωνίας η γηπεδούχος Γιαστρζέμπιε έχει σημειώσει\nΝΤΕΡΜΠΙ ΑΙΩΝΙΩΝ; LAST DECADE…\n🕔Κυριακή, 03.Οκτωβρίου 2021, 10:32\nΚαλημέρα. Ξέρετε τι μου έχει λείψει; Όταν στα ντέρμπι των αιωνίων των περασμένων δεκαετιών γινόταν ένας πραγματικός χαμός, πριν, κατά τη διάρκεια και μετά από το τέλος των αναμετρήσεων. Τότε που τα περιμέναμε πως και πως\nΝΑΡΚΟΠΕΔΙΟ Η PREMIER LEAGUE\n🕔Σάββατο, 02.Οκτωβρίου 2021, 10:32\nΚαλημέρα. Τα δύο ελληνικά ματς που διεξάγονται σήμερα δεν έχουν κανένα ενδιαφέρον στο στοίχημα. Ο Άρης έχει βρει ρυθμό και ενδέχεται να επικρατήσει του Απόλλωνα, αλλά στο 1.30 δεν παίζονται τέτοια παιχνίδια… Το Βόλος – Αστέρας\nΣΤΟΙΧΗΜΑ ΜΕ ΦΟΡΜΑ ΚΑΙ ΠΑΡΑΔΟΣΗ!\n🕔Παρασκεύη, 01.Οκτωβρίου 2021, 10:22\nΚαλημέρα και καλό μήνα. Ξεκινώντας από τη Β Αυστρίας, είναι εμφανές ότι φέτος η Αούστρια Λουστενάου παίζει χωρίς αντίπαλο. Μετρά ήδη 8 νίκες σε 9 αγωνιστικές διατηρώντας την καλύτερη επίθεση στο πρωτάθλημα. Σήμερα φιλοξενείται από


Υπάρχουν έργα της λογοτεχνίας που ο πανδαμάτορας χρόνος δεν μπορεί να τα φθείρει, να εκμηδενίσει την αξία και τη σημασία τους, που μέσα απ` την αέναη ροή της ζωής αναδύονται πάντοτε σφριγηλά και αιώνια. Αυτά είναι όσα μεταδίδουν στον άνθρωπο ένα μήνυμα διαχρονικής αξίας, μια ιστορία παραδειγματική, που να μπορεί να ισχύει ως πρότυπο ζωής και πράξης των ανθρώπων.\nΈνα τέτοιο έργο είναι "Oι `Αθλιοι". Η ιστορία του Γιάννη Αγιάννη είναι η αγωνιώδης πορεία μιας ανθρώπινης συνείδησης από το βόρβορο και το χάος προς το Αγαθό. O Oυγκώ συσχετίζει μ` ένα ρωμαλέο και ανεπανάληπτο τρόπο την περιπέτεια μιας ανθρώπινης ψυχής με την περιπέτεια ενός ολόκληρου λαού και μιας ολόκληρης κοινωνίας σε μια ταραγμένη εποχή. Στις σελίδες του βιβλίου παρελαύνουν όλοι εκείνοι οι ήρωες που γοήτεψαν και γοητεύουν γενεές ολόκληρες αναγνωστών και που εκφράζουν, χωριστά ο καθένας, ένα χαρακτηριστικό ανθρώπινο τύπο, μια συστατική πλευρά της ανθρώπινης ύπαρξης.\nΚατηγορίες: Εφηβικά, Παιδική λογοτεχνία, Κλασικά\n2,70 € 12,90 €\n4,00 € 11,61 €


Pittsburgh Penguins Columbus Blue Jackets ζωντανά αποτελέσματα, livescore και live streaming - SofaScore.com\nPittsburgh Penguins Columbus Blue Jackets Ζωντανά αποτελέσματα, livescore και live streaming\nPittsburgh Penguins Columbus Blue Jackets ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 20.4.2017. και ώρα 23:00 UTC ώρα στο γήπεδο Consol Energy Center, Pittsburgh, USA για το NHL, Playoffs - USA. Στο SofaScore ζωντανά αποτελέσματα μπορείτε να βρείτε όλα Pittsburgh Penguins εναντίον Columbus Blue Jackets τα προηγούμενα αποτελέσματα με τους H2H αγώνες. Οι σύνδεσμοι Pittsburgh Penguins εναντίον Columbus Blue Jackets με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Pittsburgh Penguins εναντίον Columbus Blue Jackets ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον χόκεϊ επί πάγου αγώνα Pittsburgh Penguins Columbus Blue Jackets στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία χόκεϊ επί πάγου ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: Pittsburgh Penguins - Columbus Blue Jackets\nΗΜΕΡΟΜΗΝΙΑ: April 20, 2017\nΜΕΡΟΣ: Consol Energy Center, Pittsburgh ,USA\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Pittsburgh Penguins Columbus Blue Jackets live score στο κινητό σας τηλέφωνο!\nΌταν οι πιθανότητες είναι 1.54 27/50 -185\nΌταν οι πιθανότητες είναι 2.65 33/20 165\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Pittsburgh Penguins Columbus Blue Jackets ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Κάτι δημιουργικό...στο μια φορά κι έναν καιρό - deskatinews\nΑΓΟΡΑ • ΔΕΣΚΑΤΗ • ΠΡΟΤΕΙΝΟΥΜΕ\nΚάτι δημιουργικό…στο μια φορά κι έναν καιρό\nΤο Μια φορά κι έναν καιρό είναι ένα πρωτοποριακό βιβλιοπωλείο. Στα ράφια του θα βρει κανείς νέες και παλιές εκδόσεις ενώ δίνει ιδιαίτερη έμφαση στο παιδικό βιβλίο με λογοτεχνία και βιβλία δραστηριοτήτων καθώς και σχολικά βοηθήματα.\nΑγκαλιάζει τις ανάγκες του σύγχρονου αναγνώστη και με άξονα το βιβλίο, διαμορφώνει ένα ζωντανό σημείο συνάντησης, που συνδέει καθημερινά τους αναγνώστες και τους φίλους της τέχνης με τα βιβλία και τους δημιουργούς, με τις ιδέες, τα ρεύματα και τις τάσεις της εποχής μας. Τ\nΧαζέψαμε με τις ώρες τις βιτρίνες και τα δεκάδες επιτραπέζια παιχνίδια, για μικρούς και μεγάλους και αναρωτηθήκαμε τι πιο δημιουργικό από μία οικογένεια γύρω από ένα τραπέζι να προσπαθεί να λύσει το αίνιγμα του παλατιού ή τα γεωγραφικά κουίζ χαμογελώντας;\nΚαι για τους λάτρης των vintage και όχι μόνο στο βιβλιοπωλείο της κα Νταραρά, μπορεί κανείς να επιλέξει ανάμεσα σε μία πληθώρα δώρων, όπως ρολόγια τοίχου, διακοσμητικά βάζα ή φωτιστικά κορνίζες και άλλα.\nΘα το βρείτε έναντι της Εθνικής τράπεζας Δεσκάτης και στο τηλ 2462031772\n(Δεκτά κουπόνια ΟΓΑ)\nΕκδρομή Βιέννη Βουδαπέστη από τον ΕΜΟΔ\nΠροσλήψεις, 21 ατόμων για την κάλυψη αναγκών καθαριότητας\nΚαρπερό, απεβίωσε ο Αθανάσιος Τζελίνης (Μπάρκουλης)


Renault AIR4: Πετάει, πετάει… το επικό Κατρέλ! [video] | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Renault AIR4: Πετάει, πετάει… το επικό Κατρέλ! [video]\nRenault AIR4: Πετάει, πετάει… το επικό Κατρέλ! [video]\nΚώστας Κάκκαβας28 Νοεμβρίου 2021\nH γαλλική εταιρία βρήκε έναν ευφάνταστο τρόπο για να γιορτάσει τα 60 χρόνια από τότε που παρουσιάστηκε το Renault 4L.\nΤι έκαναν οι Γάλλοι; Συνεργάστηκαν με την TheArsenale και το δημιούργησαν μια σύγχρονη εκδοχή του θρυλικού γαλλικού μοντέλου που ταυτόχρονα είναι και ιπτάμενη. Για αυτό το λόγο στα άκρα της πλατφόρμας υπάρχουν τέσσερις έλικες που τροφοδοτούνται με ενέργεια από μπαταρίες χωρητικότητας 90.000 mAh.\nΚάθε έλικα έχει μέγιστη ώθηση 380 κιλών, ενώ η μέγιστη οριζόντια ταχύτητα που μπορεί να αναπτύξει το ιπτάμενο Renault 4L είναι σχεδόν στα 80 χλμ./ώρα. Η μεγαλύτερη κλίση του μπορεί να φτάσει μέχρι και τις 70 μοίρες και το μέγιστο ύψος πτήσης τα 700 μέτρα.\nΌπως μπορείτε να δείτε το αμάξωμα βρίσκεται στο κέντρο της πλατφόρμας ώστε μπορεί να μπει ο χειριστής. Μετατοπίζεται ολόκληρο προς τα πάνω μιας και ο αντίστοιχος μηχανισμός είναι προσαρμοσμένος στο εμπρός μέρος του.\nΤο AIR4 έχει εμπνευστεί, σχεδιαστεί, κατασκευαστεί και συναρμολογήσει εξ ολοκλήρου στη Γαλλία, στην καρδιά του πρώτου τεχνολογικού πάρκου της Ευρώπης στη Sophia Antipolis, στην Κυανή Ακτή.\nΌπως είπαμε φέτος συμπληρώνονται 60 χρόνια από την πρεμιέρα του Renault 4L, του περίφημου «Κατρέλ», που είναι ένα από τα πιο έξυπνα, πρακτικά και διαχρονικά μοντέλα και το οποίο κατασκευαζόταν για περισσότερα από 30 χρόνια.\nΉταν ένα από τα πιο πετυχημένα εμπορικά μοντέλα που έχει κατασκευάσει η Renault, το οποίο στις περίπου τρεις δεκαετίες (1961-1992) της παραγωγής του αποκτήθηκε από 8,1 εκατομμύρια οδηγούς. Εξίσου σημαντικό ως μοντέλο ήταν το Renault 5 (1972-1996, στη συνέχεια το διαδέχθηκε το Clio) που είχε και το αξέχαστο Turbo, ενώ είχε διατεθεί και στις ΗΠΑ με την ονομασία Le Car.\nRENAULT Renault 4 Renault 4L Renault AIR4